ЁЛҒОНЧИ РАИС ёки ШАҲРИХОН ТУМАНИДАГИ НАЙМАН МАҲАЛЛА ФУҚАРОЛАР ЙИҒИНИДАГИ АЖАБТОВУР БИР ВОҚЕЛИК ҲАҚИДА - AUZ.UZ\nМазкурмаҳаллада яшовчи фуқаро Ҳилолахон Ориповадан келган мактуб боис биз ушбу маҳаллага борган эдик. Маҳалла биноси эшигига қулф солинган бўлиб, дераза ойнасига “Хатловдамиз” мазмунида бир парча қоғоз ёпиштириб қўйилибди. Ўтган-кетгандан раиснинг телефонини олиб алоқага чиқдик. Раис “барчамиз Ҳунармандлар марказидаги тадбирдамиз, Сизлар билан тушликдан сўнг албатта учрашамиз”, дея ваъда берди. Вақт тиғизлигини ҳисобга олиб ҳунармандлар маркази томон йўл олдик. Афсуски, маҳалла каттаси бизга шунчаки ёлғон гапирган эканки, у билан юзма-юз бўлиш насиб этмади.Бахтимизга зикр этилаётган маҳалла фуқаролар йиғини ходими Азизахон Беркинова шу жойда экан.\nУнга келишимиз боиси ҳақида сўз очишимиз биланоқ, мурожаатчи Ҳилолахон Ориповани инсофсизликда айблашни бошлади. “Сизлар изингизга қайтиб маҳалла идорасига боринглар, котибкутиб олади”. Бу сафар ҳам чув тушдик. Котибнинг қаердалигини суриштириб, юзма-юз бўлолмадик...\nМаҳаллада яшовчи фуқаролар кўмагида Ҳилолахон Орипова хонадонини аниқлаб, дарвоза тақиллатдик. Ҳовлининг кўринишининг ўзи Ҳилолахоннинг яшаш тарзи оғир эканлиги дангал кўриниб турибди. Дарҳақиқат, унинг турмуш ўртоғи Анварбек Орипов 2013 йилда Паркинсон синдромига чалиниб, ҳозирда биринчи гуруҳ ногирони бўлиб, юра олмайди, гапирмайди. Бу касаллик доимий даволанишни талаб этиши туфайли берилаётган ногиронлик пули ҳеч қачон етмайди. Оиладаги уч нафар фарзанднинг харажати ҳам ўзига яраша, албатта.\n- Яхши инсонлар кўмагида кунимизни кўрмоқдамиз, - дейди Ҳилолахон Орипова. – Оиламиз “Темир дафтар” да туради. Афсуски, маҳалла раиси Шуҳратбек Жарқинов хабар олишга вақт тополмайди. Эмишки, маҳалламизда биздан ҳам оғирроқ ҳаёт кечираётганлар кўп экан. Маҳалладан садо чиқмагандан сўнг тумандаги халқ қабулхонасига бордим. У ердагилар Шуҳратбек Жарқиновга учрашинг, деган тавсияни тақдим этишбилан қутулишган бўлишди. Тўғри, 2020 йилда, пандемия авжига чиқаётган паллада6 бор ойма-ой 376 минг сўмдан моддий ёрдам олдик. Осмон йироқ, ер қаттиқ экан. Янги ўқув йили бошида Президентимиз кам таъминланган оилалардаги мактабга борадиган болаларнигҳар бирига 500 минг сўмдан ёрдам пули берилиши ҳақида қарор қабул қилди. Бу рўйхатга менинг уч нафар фарзандим сиғмади-я...\nЎксик оила турмуши билан танишиб, аҳволининг ўта оғирлигини кўрдик. Хонадондан чиқиб Найман маҳалласида яшовчи кўплаб инсонлар билан Ҳилолахон Орипованинг ёзган мурожаатига муносабат сўраганимизда барча суҳбатдошларимиз у томонидан ёзилган мурожаат ҳақиқат эканлигини тасдиқлашди...\nҲилолахон Орипова “Олма пиш, оғзимга туш” қабилида таҳририятга шикоят йўллагани йўқ, албатта. У қишлоғидаги “Пахтакўл тонги” фермер хўжалигида имкон қадар ишлаш учун вақт топади. Бир эгат ғўза чопиб, уйига куёви ва фарзандларини ҳолидан хабар олиш учун чопади ва яна даласига қайтиб, қўлига кетмон олади. Фермер бўлмиш Илҳомжон Бозорбоев Ҳилолахонга имкон қадар яхшилик қилишни канда қилмайди.\nМамлакатимизда инсон қадрини кўтаришга бошланган ҳаракат ортидан айнан Ҳилолахон Орипова оиласикаби “гирдоб” га тушиб қолган инсонлар меҳр-оқибат қуршовида бўлишида маҳалланинг ўрни алоҳида эканлиги асл ҳақиқат.\nШу ўринда Найман маҳалла фуқаролар йиғини раиси Шуҳратбек Жарқинов ва унинг командасига айтар сўзимиз бор. Наҳотки, бошқарувнинг энг қуйи поғонасида ёлғон сўзлаш ёки ахборот бериш билан узоққа етиб бормасликни англаш ҳисси бўлмаса?!\nБир неча кундирки, куз ҳавоси ўрнини қиш эгалламоқда. Эрта тушган совуқ заҳри муҳтожликкага маҳкум бўлган Ҳилолахон Орипова оиласига ортиқча ташвишлар олиб келишиҳам аниқ.Оғир касал бир томон, уч нафар вояга етмаган бола ташвиши бир томон. Номи“Темир дафтар” да бўлиб, унинг имкониятларини кўришни орзулаётган Ҳилолахон Орипованинг оғир юкини тасаввур этиш нақадар залворли эканлиги ҳолатни кўрган ҳар бир инсоннинг музлаган қалбини эритиб юборади.\nДавлатимиз раҳбарининг “Маҳалла – ёруғ юзимиз ва виждонимиз кўзгуси.У халқ билан давлат ўртасидаги кўприк бўлиши керак. Одамларнинг қувончу ташвишидан доимо хабардор бўлиш эса асосий вазифасидир”, деганларида фидойи инсонларни кўзда тутганликлари аниқ-равшан.\nБиз ушбу чиқишимиз доирасида кўрганларимиздан хулоса олиб, Шаҳрихон тумани Маҳалла ва оилани қўллаб-қувватлаш бўлими мутасаддиларига Ҳилолахон Орипованинг мурожаати бўйича суриштирув ишлари ҳақида сўз очмадик. Бунинг сабаби шуки, ўтган йили пандемия даврида мазкур туманда “Саховат ва кўмак” умумхалқ ҳаракати қизғинлик касб этган чоғда молиявий найрангликлар юз берганлигидан воқифмиз.\nЎйлаймизки, кўтарилаётган масала борасида вилоят Маҳалла ва оилани қўллаб-қувватлаш бошқармаси катталари аниқ ва лўнда жавоб берадилар.


Муса Ерниязовнинг ўлими ҳақидаги фейк хабар прокуратура ва журналистлар ўртасида зиддиятни келтириб чиқармоқда. Сохта хабардан кейин Қорақалпоғистонда фаолияти юритадиган айрим журналистлар прокуратурага олиб кетилганди. Қорақалпоғистон прокуратураси ушбу ҳолатга изоҳ билдирди. АОКА директори биринчи ўринбосари Дилшод Саиджонов эса прокуратура устидан юқори органларга мурожаат юборган.\n25 июль куни Қорақалпоғистон Республикаси Жўқорғи Кенгесига кўп йиллардан буён раислик қилиб келаётган Муса Тажетдинович Ерниязовнинг ўлими тўғрисида хабарлар тарқалди. Тез орада бу хабарларнинг дастлабки манбаси сифатида кўрсатилган repost.uz сайти ижтимоий тармоқлардаги расмий саҳифаларида сайт хакерлар ҳужумига учраганини маълум қилди ва раиснинг 20 июль куни вафот этгани ҳақидаги бу хабар рад этилди.\nШундан кейин ижтимоий тармоқларда Қорақалпоғистондаги маҳаллий сайтлар ходимлари Қорақалпоғистон Республикаси прокуратураси томонидан тунги соат 01:00лар атрофида олиб кетилгани айтилди.\nМаълум қилинишича, Makan.uz (Лалагул Каллиханова), KRuz.uz (Искандер Юсупов) ва Kar24.uz (Кумар Бегниязова) вакилларининг телефон ва ноутбуклари олиб қўйилган, бу ходимлар тунги соат 3:00 атрофида уйларига қайтишган.\nҚорақалпоғистон прокуратураси М.Ерниязов шахсига тааллуқли нотўғри маълумотлар тарқатилиши ҳолати бўйича Қорақалпоғистон Республикаси Ички ишлар вазирлигида суриштирув ишлари олиб борилаётганини маълум қилиб, профилактик суҳбат ўтказилганини билдирган. Суҳбатлардан мақсад «бундай уйдирма хабарлар ким томонидан тарқатилганини аниқлаш» бўлган.\nАхборот ва оммавий коммуникациялар агентлиги раҳбари Дилшод Саиджоновнинг билдиришича, агентлик ўз ваколати доирасида ушбу вазиятни ўрганиб чиқиб, ҳуқуқни муҳофаза қилувчи органлар хатти-ҳаракатларига ҳуқуқий баҳо берилиши юзасидан Ўзбекистон Республикаси Бош прокуратураси ҳамда Қорақалпоғистон Республикаси Вазирлар Кенгашига ёзма мурожаат юборди.\n«Мазкур мурожаатда ҳуқуқни муҳофаза қилувчи орган ходимлари «Журналистлик фаолиятини ҳимоя қилиш тўғрисида»ги Ўзбекистон Республикаси Қонунининг 10, 14-моддалари, Ўзбекистон Республикаси Жиноят-процессуал кодексининг 88-моддаси талабларини четлаб ўтишгани алоҳида қайд этилиб, журналистларни сўроқ қилиш зарурати пайдо бўлганда ЖПКнинг 97-моддасига асосан дастлаб чақирув қоғози юбориш тартиботига амал қилиш сўралди», деб ёзади Саиджонов ижтимоий тармоқдаги саҳифасида.\nТаъкидланишича, Repost.uz сайтининг ҳам хакерлар ҳужумига учраганлиги алоҳида ўрганилмоқда.\n«Ахборот эркинлиги принциплари ва кафолатлари тўғрисида»ги Ўзбекистон Республикаси қонунининг 7-моддасида ОАВ ўзи тарқатаётган ахборотнинг ҳаққонийлиги учун ахборот манбаи ва муаллифи билан биргаликда жавобгар экани белгиланган. Шунинг учун Агентлик фейк хабар тарқатган ОАВларга тегишли тақдимномалар жўнатгани билдирилди.\n«Журналистларга нисбатан ўтказиладиган ҳар қандай тазйиқ ёки босим Ўзбекистон Президенти томонидан олиб борилаётган очиқлик сиёсати ҳамда сўз эркинлиги соҳасида амалга оширилаётган ислоҳотларга мутлақо тўғри келмайди. Юқоридаги каби ҳолатларнинг содир бўлиши Ўзбекистоннинг халқаро имижига путур етказиши ҳамда давлат органларига нисбатан ишончсиз муносабатлар вужудга келишига ҳам сабаб бўлиши мумкин. Шунинг учун, давлат органлари ҳам, ОАВ ва блогерлар ҳам ахборот соҳасидаги қонунчиликка бўйсуниши шарт, томонлар ўртасида пайдо бўладиган ҳар қандай низоли вазият мавжуд қонунлар, шунингдек, суд тизими доирасида ҳал қилиниши зарур», - дея қўшимча қилган Саиджонов.


ОЛТИНГА ТЕНГ КУНЛАР\nРукн 29 September 2017 10:07 262\nЧустдан чиқаверишда, Қўқон-Наманган йўлининг ўнг томонида катта кўл офтоб тиғида кумушдек товланади. Жимирлайди, жилмаяди, жилва қилади... Бу, таъбир жоиз бўлса, Наманганнинг “кумуш косаси” – Резаксой сув омбори.\nБу йил қишда ёғингарчилик мўл бўлди. Сув омборида ҳам керагидан кўп сув захираси тўпланди. Об-ҳаёт ҳар йилгидан сероб. Ариқ, анҳорлар тўлиб-тошиб оқди. Боғлар, экин-тикинлар яшнади. Томорқачининг куни туғди. Пахтакору ғаллакорлар, боғбону соҳибкорларнинг ҳосили ҳар қачонгидан кўп бўлди.\nСув омборидан салгина ўтсангиз, катта йўлнинг шундоқ бўйидаги адоқсиз интенсив боғларга кўзингиз тушади. Бу ёғи энди то Наманган шаҳрига кириб боргунча боғ. Тўрақўрғон боғлари. Ўша машҳур Олтиариғу Паркент боғлари билан бемалол беллаша оладиган, бўйлаша оладиган боғлар...\n...O‘zLiDeP Тўрақўрғон тумани Кенгаши аппарат раҳбари Нигора Назаровани икки қўлида нималарнидир кўтариб, қаёққадир шошиб турган ҳолатда учратдик.\n– Йўл бўлсин, синглим? – Нигорахонни саволга тутамиз. – Вилоят Кенгашидаги мутасаддилар тавсиясига кўра сизни излаб келяпмиз-ку?..\n– Хабарим бор, – садафдек тишларини кўз-кўзлагандек чиройли жилмаяди Нигорахон. – Партиямизнинг бир эмас, учта аъзоси – фермерларимиз аллақачон пахта тайёрлаш режасини бажарибди. Ҳозиргина штабдан хабар қилишди. Бундай пайтда идорада ўтириб бўладими?! Меҳмонлар билан телефонда топишиб олармиз, дедим-у, совға-салом олиб йўлга тушаётган жойим. Яна томорқачи деҳқонларга ажойиб хушхабарим бор. Қани, сизлар ҳам юринглар, биргаликда табриклаб келамиз...\nҲадемай қишлоқ йўлига тушиб олдик. Бу ерларни эндиликда қишлоқ дейиш ҳам сал эриш туюлади. Дов-дарахтларга бурканган маҳалла марказлари, ошхона-чойхоналар, супермаркетлар, бир-биридан шинам тураржойлар, мўъжаз спорт майдонлари...\n– Қаранг, қанчалар чиройли, – дейди ҳамроҳимиз хаёлимизни уққандек. – Одамларимизнинг яшаш тарзи бошқача, дунёқараши ўзгаряпти. Қурсам, яратсам деган тадбиркорлар, ишбилармонлар, бунёдкор инсонлар сафи кенгайяпти...\nБу ёғини сўрасангиз, икки мингга яқин партиямиз аъзолари бор. Улар бугун ҳар жабҳада илғор, пешқадам. Таъбир жоиз бўлса, партиядошларимиз аллақачон туманимизнинг етакчи кучига айланган. Кўзларингиз тушгандир, туманимизга кираверишда 482 гектар майдонда интенсив боғ яратилди. Ҳозир бу ерда уч юздан ошиқ киши меҳнат қиляпти. Муҳтарам Президентимиз Шавкат Мирзиёев Наманганга ташрифи чоғи ана шу янги боғимизни оралаб кўриб, боғбон-соҳибкорларимиз меҳнатига юқори баҳо бердилар. Бундай эзгу ишларни яна ҳам давом эттириш зарурлигини таъкидладилар. Шундан руҳланиб, келгуси йил кўкламида яна 400 гектардан ортиқ майдонда янгича усулда гилосзор боғлар яратишни режалаштирганмиз. Бу ишнинг бориши партиямиз фаоллари, депутатларимизнинг доимий эътиборида турибди.\nБугун туманда икки мингдан ошиқ тадбиркор фаолият кўрсатяпти. Қишлоқ, маҳаллаларда мингга яқин оилавий тадбиркор бор. Улар ўз бизнес-режаларини тузиб, тижорат банкларидан кредит олиб, боғдорчилик, балиқчилик, асаларичилик, паррандачилик, чорвачилик соҳаларида ўз имкониятларини синаб кўришяпти.\nПартиямиз фаоли Маъсудахон Содиқова “Дилрабо СДА” хусусий кўп тармоқли корхонасини очган. Катталар ва болалар учун трикотаж кийим-кечаклари ишлаб чиқаради. Маҳсулотларининг асосий қисмини четга экспорт қилади. Яқинда тадбиркор опамиз эски мактаб биносини ноль қийматда сотиб олиб, мукаммал таъмирлатди, янги ускуналар олиб келиб ўрнатиб, фаолиятини кенгайтирди. Натижада икки юз нафар қишлоқ ёшларининг бандлиги таъминланди. Яна бир партиядошимиз Исроил Фазлиддинов раҳбарлик қилаётган Оқтошдаги 4-қурилиш масъулияти чекланган жамиятида ҳам икки юздан ошиқ ёшлар меҳнат қилишаётир...\n Тўрақўрғонда томорқачилик ҳам анча ривожланган дейишади?..\nНигорахон жавобни ажойиб ўхшатиш билан бошлади:\n– Томорқа шахсий бўлса-да, манфаати умумий. Бугун бозорларимизни тўлдириб турган қишлоқ хўжалиги маҳсулотларининг асосий қисмини томорқачи деҳқонларимиз етказиб беришмоқда. Шу жиҳатдан олиб қараганда, куни кеча бўлиб ўтган республика фермерлари қурултойида Фермерлар уюшмасининг мақоми ўзгартирилиб, Ўзбекистон фермерлар, деҳқон хўжаликлари ва томорқа ер эгалари кенгаши ташкил этилгани миллионлаб шахсий томорқачиларнинг, қишлоқ аҳлининг айни дилидаги иш бўлди. Энди томорқачининг ҳам борадиган, йиллар мобайнида йиғилиб қолган жуда кўплаб муаммоларига ечим топадиган идораси бор.\n– Мана, энди юкимиз ерда қолмайдиган бўлди, – дейди “Шарқ” маҳалласида яшовчи туман партия Кенгаши аъзоси, томорқа хўжалиги бошлиғи Дилоромхон Мамажонова. – Ўн сотих томорқам бор. Бурунги йили банкдан кредит олиб, тўрт сотих ерда иссиқхона ташкил этганман. Яна мўъжазгина боғим ҳам бор. Ҳар йили кузакда шу бир парча еримни ҳайдатишни ўйлаб, юрагим безиллайди. Қишлоқдаги машина-техника паркига борсангиз, “Биз фақат фермерларга хизмат кўрсатамиз”, деб трактор бермайди. Бор тракторлар ҳам хусусий бўлиб, эгалари зарур пайтида “тарозига солиб”, нархларини осмонга чиқаришади. Шу арзимаган еримни ҳайдатишга бир ҳафта югураман. Мен беш-олти сотих томорқамни ҳайдатишга шунчалик қийналаман. Энди ярим гектар-бир гектар ери бор деҳқон хўжаликларини қўяверинг! Маҳаллий ўғитни ҳам асосан қўлдан ялиниб-ёлвориб, отнинг баҳосида оламиз. Бунинг устига, кўчат, уруғ масалалари... Янги ташкил этилган фермерлар, деҳқон хўжаликлари ҳамда томорқачилар кенгаши эндиликда бу муаммоларга барҳам беради, биз томорқачи деҳқонларни ҳар томонлама қўллаб- қувватлайди, кўмакчимизга, суянчимизга айланади, деб суюниб ўтирибмиз.\nНигорахон гапни қолган жойидан улайди:\n– Туманимиз миқёсида 73 та бошланғич партия ташкилотимиз бўлиб, ҳар бири бештадан деҳқон оилаларини, томорқачиларни оталиққа олган. Э, ана! Шу ерда бир зумга тўхтайлик...\nШундоқ йўл ёқасида ўзаро гаплашиб турган бир гуруҳ эркак-аёлларни кўриб, машинадан тушиб сўрашдик.\n– Хизрни йўқласак бўларкан, – дейди давра ўртасида турган ўрта бўйли, қорамағиздан келган, қирқ ёшлар чамасидаги қорувли йигитга юзланиб Нигора Назарова. – Ҳозиргина меҳмонларга сиз ҳақингизда гапириб бермоқчи бўлиб тургандим. – Сўнг бизга юзланади. – Танишинглар, партиямизнинг туман Кенгашидаги депутатлик гуруҳи фаол аъзоси, энг яхши тадбиркорларимиздан “Тўрақўрғонмедузафрукти” хусусий фирмаси раҳбари Алимардон Бозоров. Булар эса шу маҳалла фаоллари...\nТадбиркор гапни узоқдан бошламай, индаллосига кўчиб қўяқолди:\n– Фирмамиз асосан деҳқон хўжаликлари ҳамда аҳоли томорқаларида етиштирилган мева, сабзавот маҳсулотларини четга экспорт қилиш билан шуғулланади, – дейди Алимардон. – Россия, Украина каби давлатлардаги савдо ташкилотлари билан шартномаларимиз бор. Шу мавсумнинг ўзида хорижга камида 10 минг тонна олма, узум, нок, хурмо каби меваларни экспорт қилишни режалаштирганмиз. Бугунгача 1,5 минг тонна гилос, 2 минг тонна хурмони четга чиқардик. Қишлоғимиздаги беш юзга яқин ёшларни мавсумий иш билан таъминлаганмиз.\n– Алимардон туман Кенгаши депутати сифатида ҳам ҳар доим оддий одамлар орасида, халқнинг дарду ташвиши билан яшайди, – дейди “Гулистон” маҳалла фуқаролар йиғини маслаҳатчиси Гулчеҳра Жўраева.\n– Унинг саъй-ҳаракатлари билан қишлоғимизда учта кўприк қурилди, – суюнчилайди маҳалла фаолларидан яна бири Зиёвиддин Асқаров. – Аҳолининг узоғи яқин бўлди. Гулистон, Шоҳидон, Ободон, Озод маҳаллаларидаги хонадонларга тўрт километрлик тоза ичимлик суви тармоғи тортилиб, ишга туширилди. Шу кеча-кундузда Шоҳидон қишлоғига янгитдан газ қувури тортиляпти. Алимардонни ҳақиқий халқпарвар депутат десак арзийди...\n– Кўп мақтаб юборманглар, – дейди хиёл ўзини ўнғайсиз сезиб Алимардон. – Нимаики қилсак, ўзимиз учун, ҳамқишлоқларимиз учун-да...\nТағин йўлдамиз. Нигорахон бизни яна бир фаол аёл, туман Кенгашидаги депутатлик гуруҳи раҳбари Самидахон Каримова билан таништиради.\n– Яшириб нетайлик, – дейди Самидахон. – Авваллари баъзан юзакичиликка, қоғозбозликка йўл қўярдик. Кўпроқ идора ишлари билан ўралашиб қолган пайтларимиз бўларди. Энди вазият бошқача, талаблар ўзгарди. Депутатлик юкини ҳис қилиш даври келди. Шу маънода баъзи партиядошларимизни дўстона огоҳлантиришимизга, ўз сайловчиларига берган ваъдаларини унутиб қўйган айрим депутатларимизни эса “уйқудан уйғотишимиз”га ҳам тўғри келмоқда. Партиямиздан туман ва вилоят Кенгашига сайланган ҳар бир депутатнинг ўзи сайланган ҳудудда қабулхонасини ташкил этдик. Халқ вакиллари эндиликда ўз сайловчилари ҳузурида тез-тез бўлиб, амалга ошираётган ишлари ҳақида одамларга ҳисоб бермоқдалар. Шу билан бирга, халқ ичига кириб, оддий одамлар фикр-мулоҳазаларини тинглаб, таклифларини ўрганиб, умумишимизга халал бераётган камчилик ва муаммоларни ҳал этиш бўйича тумандаги, вилоятдаги тегишли ташкилотларга депутатлик сўровлари юбормоқдалар. Масалан, Тўрақўрғон шаҳри аҳолиси шу ердан туман Кенгашига сайланган Ботирали Мамадалиевга туман марказини марказий шифохона билан боғловчи ер ости йўли беркитиб қўйилгани, бу эса кўплаб қийинчиликлар келтириб чиқараётгани юзасидан мурожаат қилган эди. Депутат муаммони ўрганиб чиқиб, туман ички ишлар бўлими йўл патруль хизматига сўров юборди. Шу тариқа масала ижобий ҳал этилди. Ер ости йўли таъмирланиб, ишга туширилди. Зарур жойларга светофорлар ўрнатилди. Яна бир мисол, Тўрақўрғон шаҳрининг “Тошкент” маҳалла фуқаролар йиғинида яшовчи Муҳайё Сотволдиева ўзи бир неча йилдан бери деҳқончилик қилаётган ярим гектарлик ерни ўз номига расмийлаштириб олишда бюрократик тўсиқларга дуч келаётгани, шунингдек, “Агробанк” туман филиалига кредит беришларини сўраб ёзган аризаси пайсалга солинаётгани ҳақида мурожаат қилган эди. Масала депутатлик гуруҳимиз томонидан ўрганиб чиқилди ва ижобий ҳал этилди...\nҲар ойнинг охирги ўн кунлигида депутатлик гуруҳимизнинг йиғилишини ўтказиб, тумандаги корхона, ташкилот ва муассасалар раҳбарларининг, ҳоким ўринбосарларининг ҳисоботларини эшитамиз. Бу галги йиғилишимизда туман электр тармоқлари корхонаси раҳбари Асрорбек Дедамирзаевнинг кузги-қишки мавсумга тайёргарлик, совуқ тушиши билан электр узилишларига йўл қўймаслик юзасидан кўраётган чора-тадбирлари учун ҳисоботини эшитдик. Аҳоли талаб-эҳтиёжлари асосида иш ташкил этиш борасида ўз тавсияларимизни бердик.\n...Нигорахон Назарова билан пахта даласида режани бажарган партиядош фермерларимиз, ҳаммаслакларимизни бир-бир қўлларини қисиб, совға-салому фахрий ёрлиқларимизни топшириб, “ҳорманглар-ов!” деб чиқдик. Тер тўкиб ишлаётган одамга рағбат ҳам керак-да.\nЯна бир нарса эътиборимиздан четда қолмади. Пахта йиғим-терими авж палласига чиққанига қарамай, томорқаларда ҳам бир зум бўлса-да, иш тўхтагани йўқ. Даладаги мош, ловия, маккажўхори, ерёнғоқ каби экинлар йиғиштириб олиняпти. Олдингидек “Нега пахтага чиқмадинг, нега шахсий ишингни қиляпсан?” деган дағдағалар йўқ. Деҳқоннинг қозони қайнаса, томорқасидан даромад олса, кўнгли хотиржам тортади, иши юришади. Бозорларимиз ҳам шунга яраша сероб, арзон бўлади. Оилаларимизга қут-барака киради.


Аниқ, самарали ва истиқболли келишувларга эришилди - Халқ сўзи\n14:52 13 Сентябр 2018 Сиёсат\nКўксаройда Ўзбекистон ва Беларусь Президентларининг кенг доирадаги музокаралари бошланди. Бу ҳақда Ўзбекистон Республикаси Президенти Матбуот хизмати хабар бермоқда.\nМашинасозлик, фармацевтика, енгил ва озиқ-овқат саноати, қишлоқ хўжалиги, туризм каби соҳаларда қўшма лойиҳалар амалга оширилмоқда. Ишбилармон доиралар ва етакчи корхоналарнинг бизнес алоқалари мустаҳкамланмоқда.\nМузокараларда савдо-иқтисодий, инвестициявий, транспорт-коммуникация ва маданий-гуманитар соҳалардаги алоқаларни ривожлантириш истиқболлари юзасидан фикр алмашилди. Президентлар икки мамлакат ўртасидаги ҳамкорликни кенгайтиришдан манфаатдорлигини, бунинг учун интеллектуал, технологик, меҳнат ресурслари борлигини ва, энг муҳими, ўзаро интилиш юқорилигини таъкидлади.


КАРМАНАНИНГ БЕҚИЁС САЛОҲИЯТИ ВА ИМКОНИЯТЛАРИ - Ўзбекистон овози газетаси\nНавоий вилоятининг Кармана тумани истиқлол шарофати билан қайта туғилди. Мустақиллик Карманага янгича руҳ олиб кирди. Одамларига эса янги ҳаётни ҳадя этди. Ушбу туман ҳақида гап кетганда, аввало, Президентимизнинг махсус фармони билан ташкил этилган Навоий эркин-индустриал — иқтисодий зонаси кўз ўнгингизда гавдаланади. Унинг ҳудуди бир пайтлар яйловдан иборат бўлган. Ўша Маликчўл ҳозир саноат марказига айланди. Бугун бу ердаги 22 қўшма корхонада минглаб навоийлик ёшлар меҳнат қилаяпти. Уларнинг кўпчилиги касб-ҳунар коллежларини битирган йигит-қизлар.\nУларнинг қўли билан жаҳон андозаларига мос маҳсулотлар тайёрланмоқда. Жанубий Корея, Ҳиндистон, Хитой, Сингапур каби ўндан зиёд давлатлар иштирокидаги қўшма корхоналарда автомобиллар учун газ баллонлари, эҳтиёт ва бутловчи қисмлар, юқори кучланишга чидамли электр кабеллар, аёллар ва болалар гигиеник воситалари, пардоз маҳсулотлари, полиэтилен ва полипропилен қувурлар, планшет, мобиль ва стационар телефонлар ишлаб чиқарилмоқда. Ушбу маҳсулотлар Россия, Қозоғистон, Ҳиндистон, Индонезия, Туркманистон сингари давлатларга экспорт қилинмоқда.\nТуманда замонавий иншоотлар, таълим ва тиббиёт масканлари, савдо ва хизмат кўрсатиш, замон талабларига мос келувчи меҳмонхоналар барпо этилди. Пастқам, кўримсиз уйлар ўрнини замонавий турар-жойлар эгаллади. Дарвоқе, шу давргача туман марказида 3 та «Камолот» уйи барпо этилди. Жорий йилда яна ҳар бири 32 хонадонли 4 уй қурилиши режалаштирилган. Ҳар соҳада фаол, ташаббускор ёшлар ўз уйларига эга бўлганликларидан мамнун.\n— 2012 йилда ЎзХДП ташаббуси билан ўтказилган «Ёш сиёсатчи» кўрик танловининг Республика босқичида иштирок этиб, 3-ўринни қўлга киритган эдим, — дейди янги хонадон соҳиби Рустам Ҳайитов. — Мана шу ютуғимни инобатга олган ҳолда менга «Камолот» уйларидан бирини беришди. Уйимиз шинам, барча қулайликлар яратилган. Биз юксак ишончни оқлаш учун астойдил меҳнат қиламиз.\nЎтган йили туманда 488 намунавий лойиҳа асосидаги уйлар ўз эгаларига топширилди. Жорий йилда ҳам бундай эзгу иш давом эттирилмоқда. Йил охиригача 639 оила уй тўйини нишонлайди.\nТуманда ички йўлларни асфальтлаш, аҳолини тоза ичимлик суви, табиий газ билан таъминлашга алоҳида эътибор қаратилган. Навоий шаҳри билан боғловчи йўлнинг икки тарафида замонавий супермаркет, тўйхона, ошхоналар қурилди. Ёритиш чироқлари ўрнатилди.\nБолалар мусиқа ва санъат мактаби, спорт иншоотлари болажонлар билан доимо гавжум. Бу ерда юксак маънавиятли, жисмонан соғлом авлод вояга етмоқда.\nБугун Карманада ким билан суҳбатлашманг, тили-ю дилида шукроналик. Кексалар дуода, ёшлар эса улкан марраларни кўзлаган ҳолда яшамоқда, меҳнат қилмоқда.


Жерар Сарагоса: "Биз ҳали "тирикмиз" ва охиригача курашамиз" » Ўзбекистон янгиликлари – Zamin.uz\n, 31 2020, 17:53\n21 сен, 18:30 900 Спорт\nКеча бўлиб ўтган "Шабаб Ал Аҳли" - "Пахтакор" баҳси 0:0 ҳисобида якун топди. Ўйиндан кейинги матбуот анжуманида дубайликлар бош мураббийи Жерар Сарагоса қуйидаги фикрларни билдирди.\n- Майдонда иккита яхши жамоа кураш олиб борди. Дастлабки икки турдан сўнг ҳисобимизда умуман очко йўқ эди. Доҳага келиб 7 очко тўпладик ва ҳозирги аҳволимиз анча яхши. Энди бизда ҳам кейинги босқичга чиқиш имконияти пайдо бўлди.\n- Имкониятларни қандай баҳолайсиз?\n- Шуни айтишим мумкин, биз ҳали "тирикмиз" ва имкон бор экан охиригача курашамиз.\n- "Шабаб Ал Аҳли" кейинги турни "Ал Ҳилол"га қарши ўтказади. Бу учрашув ҳақида нима дея оласиз?\n- Ҳар бир баҳс қийин ўтяпти. "Ал Ҳилол" - кучли жамоа, бежизга ўтган йил ОЧЛ ғолиби эмас. Ҳар ўйиндан олдин уларда коронавирус билан боғлиқ муаммолар юзага келяпти, лекин жамоа барибир яхши ўйнаяпти.\n- Жамоангиз "Ал Ҳилол"га қарши ижобий натижа қайд этиб кейинги босқичга чиқишига ишонасизми?\n- Албатта, ишонаман. Ишонч бўлмаганида бу ерга келмасдик. Ҳозир иккинчи ўрин учун "Пахтакор" ва биз курашяпмиз. Имкониятлар эса бир хил. Биз аввало ўз ўйинимизни ўйлашимиз керак. "Пахтакор" - "Шаҳр Ходро" ўртасида кечадиган беллашув эса алоҳида масала.\n- Азиз Ғаниев аввалги иккита баҳсда бошланғич таркибда ҳаракат қилганди, лекин бугун захирадан майдонга тушди. Буни қандай изоҳлайсиз?\n- Ўйинга белгиланган тактикадан келиб чиқиб шундай йўл тутдик. Азиз Ғаниев - ёш ва келажаги порлоқ футболчи. Лекин жамоамизда бошқа ўйинчилар ҳам борлигини унутмайлик. Шу боис Ғаниев захирадан қўшилди ва жамоага ёрдам беришга ҳаракат қилди.\nДраган Черан "Шабаб Ал Аҳли"га қарши ўйин ҳақида: Биз икки очко йўқотдик 21 сен, 14:30\n"Шабаб Ал Аҳли" устози: "Бу ҳаёт ва ўлим қарама-қаршилиги" 20 сен, 09:35\n“Ал-Ҳилол”да коронавирус билан боғлиқ янги ҳолатлар аниқланди, жамоа ОЧЛдаги иштирокини якунлаши мумкин 20 сен, 09:05\nБафетимби Гомис: "Ўйин дурангга мос бўлди" 18 сен, 23:30\n"Ал Ҳилол" бош мураббийи Рэзван Луческу: "Пахтакор - кучли жамоа, лекин биз эртанги ўйинга тайёрмиз" 13 сен, 22:30


Сил – ОИВ ва COVID – 19: уч касаллик билан курашиб ғалаба қилган йигит ҳикояси – nuqtai nazar\nСил – ОИВ ва COVID – 19: уч касаллик билан курашиб ғалаба қилган йигит ҳикояси\n31.08.2021 COVID-192 078\nДиний китобларда ёзилишича, дард Яратганнинг бандасига юборган бир неъмати, имтиҳони. Чеккан дарди туфайли унинг гуноҳлари кечирилади, амаллар китобига катта савоблар ёзилади, охиратдаги мартаба-мақоми юксалтирилади.\nБизга ҳаётини ҳикоя қилиб берган қаҳрамонимиз ҳам бугунги кунга келиб шундай ўйлайди, бироқ икки йил аввал дард, унинг назарида, гўё Яратганнинг ғазабига учраганлик аломати, Аллоҳнинг бир балоси ва жазоси эди. Унинг бу борадаги қарашлари ўзгаришига коронавирус сабаб бўлди. Бу вирус унинг ҳаётга нисбатан қарашларини ўзгартирди. Маълумки, икки йилга яқин вақт давомида инсоният коронавирус номли эпедимик шароитда яшаб келмоқда, у кўпчилик учун қайғули хотираларга сабаб бўлган бўлса, яна кимлардир бу “балодан” куч олди, ҳаёт учун курашишни ўрганди. Ана шундай инсонлардан бири 24 ёшли Чори (шахсини ҳимоя қилиш мақсадида исми ўзгартирилган). У бизга қандай қилиб бир вақтнинг ўзида “COVID – 19”ни енгиб, Сил касаллигидан тузалиб, ОИВ ни назоратга олгани ҳақида сўзлаб берди.\nМухожирлик қисмати менга қимматга тушди!\nМен 18 ёшимда биринчи маротаба Россияга борганман. Мусофирчиликда оғир меҳнат билан бирга “ёшлик завқини” туюшга ҳам ҳаракат қилдим, афсуски бу “завқ” менга қимматга тушди. Уч йил Россияга бориб, келиб ишлаб юрдим. 2017 йил борганимда яхши иш тополмадим, узоқ вақт ишсиз қолдим. Танишларим орқали бир ўрмонда дарахт кесиш устахонасига ишга кирдим. Иш жуда оғир, аммо яхши ҳақи тўлашар эди. Кун бўйи резина этикда лой ва сув кечиб ишладим. Ётоғим ҳам захроқ жой эди. Саккиз ой ишлаганимдан сўнг қаттиқ йўтала бошладим, бир йўталганимда узоқ йўталар эдим. Уч ой шу тариқа юрдим охири бўлмади, ётиб қолдим. Яқинларимни ёрдами билан Ўзбекистонга қайтиб келдим. Қайтишим билан тиббий кўрикдан ўтдим. Шифокорлар менда сил (туберкулёз) касаллиги борлигини аниқлашди. Энг ёмони бу эмас эди, менда ВИЧ га топширилган тест ҳам ижобий чиқди.\n22 ёшимда ВИЧ ва Сил… буни эшитган дадам адо бўлди…\nМаълумот ўрнида: 2019 йилда дунёда жами 1,4 миллион нафар инсон Сил/Туберкулёз касаллигидан вафот этди (шу жумладан, уларнинг 208 минги бир вақтнинг ўзида ОИВ билан ҳам касалланган). Глобал миқёсда сил касаллиги ўлимнинг 10 та асосий сабабларидан бири бўлиб қолмоқда. 2019 йилда дунё бўйлаб тахминан 10 миллион киши сил касаллиги билан касалланган, шу жумладан 5,6 миллион эркак, 3,2 миллион аёл ва 1,2 миллион бола. Сил барча мамлакатлар ва ёш гуруҳларида кенг тарқалган. Сил/Туберкулёзни даволаш ва олдини олиш мумкин.\nБир эмас, икки ажал уруғи тананга қадалганида!\nШифохонадан уйга 18 кмлик йўлни босиб қайтар эканмиз, дадам бир оғиз гап гапирмади. Уйга етиб келиб, машинадан тушаётганида қалтироқ бир овоз билан “ҳеч кимга, ҳеч нарсани айтмайсан”, – деди. Бир неча кун у ҳеч ким билан гаплашмади. Мен ўзим билан бўлганларини кимгадир айтиб беришни ҳоҳлар эдим. Лекин кимга айтаман, ким мени тушунади, ким қўллаб қувватлайди? Ҳеч ким. Қаттиқ тушкунликка тушдим.\nМендаги сил, касалликнинг даволаш мумкин бўлган формаси эди, бироқ менда ОИВ ҳам борлиги ҳисобга олинса, умид камдек кўринарди. Мени текширувдан ўтказаётган врач кўзимга қараб “Укам бир эмас, иккита ажал уруғини тананга қадаб қўйибсан, қойилман, тез орада ҳосилини терасан”, – деди. Ташхис натижаларини ҳали тушуниб тушунмасдан турганим бир вақтда, бу гап мени ўлдириб бўлди.\nЧорининг дадаси – Мен ҳозир ўйлаб қарасам ўша вақтдаги тушкунлигимиз, хавотирларимиз ўринсиз бўлган. Бир томондан қараганда бизда бошқа чора ҳам йўқ эди-да. Чунки бу касаллик ҳақида нотўғри маълумотларга эга эдик. Бизнингча, бу касаллик ўта юқумли ва муқаррар ўлимга олиб борувчи касаллик эди. Уни тузатиш мумкинлигини билмас эдик. Ахборотнинг озлиги ва хатолиги бизни шу аҳволга солди. Ҳозир мендан нима қилиш керак, деб сўрасангиз айтаманки, мактаб, олий ўқув юртларида ушбу касаллик ҳақидаги маълумотлар батафсил берилиши керак, бу жуда муҳим. Оммавий ахборот воситаларида сил касаллиги ҳақидаги маълумотларни худди ОИВ/ОИТС ёки коронавирус ҳақидаги маълумотлар каби кенг ёритилиши мақсадга мувофиқ бўлади, сабаби сил касаллигига чалинган беморларнинг кўпи аввал бу касаллик ҳақида етарлича маълумотга эга бўлмаслиги ушбу касалликка чалинишнинг асосий сабабларидан бири бўлиши мумкин. Яна бир жиҳати ахборотга эга бўлган одам касалликни юқтириб олганида ҳам биз сингари тушкунликка тушиб қолмасдан, тезроқ даволаниш чораларини кўради. Ахир бу касалликни давоси бор.\nМаълумот ўрнида. Ўзбекистон Республикаси Соғлиқни сақлаш вазирлигига кўра, мамлакатда сил билан касалланиш даражаси ҳар 100 минг кишига 42,9 тани, ўлим кўрсаткичи эса ҳар 100 минг кишига 1,6 тани ташкил қилади (2019 йил статистикаси). Ўзбекистонда сил касаллигига чалинган беморни 2 соат ичида аниқлаш имконини берадиган беш табақали лаборатория тизими йўлга қўйилган. Тошкент, Нукус ва Самарқанд шаҳарларида халқаро сертификатга эга бўлган, жаҳондаги кучли ўнта лабораториялар сафига кирган Миллий референс лабораториялари фаолият кўрсатмоқда. Фаол сил жараёнини аниқлаш мақсадида “Диаскин тест” усули амалиётга тадбиқ қилинган. Шунингдек, Жаҳон соғлиқни сақлаш ташкилотининг тавсиясига кўра, латент сил билан оғриган шахсларни вақтида аниқлаш ва профилактик чоралар кўриш учун туберкулин диагностика йўлга қўйилган. Натижада, 2018 йил якуни бўйича сил билан касалланиш 2017 йилга нисбатан 4,5 фоизга, 2015 йилга нисбатан 9 фоизга камайган. 2019 йилда Ўзбекистонда 2021 йилгача сил касаллигига қарши курашиш учун 118 миллиард сўмдан ортиқ маблағ ажратилган. АҚШнинг USAID фонди бу борада Ўзбекистонни фаол қўллаб-қувватлаб келади.\nДард қўшалоқлашиб келади!\nДадам мени Тошкентдаги махсус шифохонага ёткизди. Икки ой шифохонадан чиқмасдан даволандим. Жуда тушкун кайфиятда бўлганим сабаб тез тузалмадим. Икки ойлик муложалардан сўнг уйга рухсат беришди. Уйда махсус шароитларда даволанишни давом эттиришим учун рецепт ёзиб беришган эди.\nШу орада ҳамма жойда коронавирус тарқала бошлади. Аллоҳни марҳаматини кўрингки, у мени бу касаллик билан ҳам сийлади. Уни илк беморларидан бири бўлдим. Аҳволим анча оғирлашди. Термизда шифохонага ётдим. Шифокорлар пневмония бўлганлигимни, ОИВ билан яшаётганлигим ва ҳали Сил касаллигидан тўла тузалмаганим учун бу касалликни кўтара олмаслигимни айтишди. Мен оғир аҳволда ётар эканман, бир нарсадан хурсанд эдим, энди одамлар ОИВ ёки Силдан ўлди дейишмайди, кўпчилик қатори коронавирусдан ўлди дейишади. Мен яшаш учун курашмаётган бўлсамда, ич-ичимдан ўлишни ҳам ҳоҳламаётган эдим. 14 кунда аҳволим яхшилана бошлади. Учинчи ҳафтада ўзимни анча яхши ҳис қила бошладим. Демак коронавирус мени ўлдирмади, энди яна иккита душман қолди.\nМаълумот ўрнида: COVID -19 нинг ОИВ ва Сил билан касалланган одамларга қандай таъсир қилишига оид тушунчалар мавжуд бўлмаса-да, сурункали касалликларга чалинган ва иммунитети суст бўлган беморларга кўпроқ хавф туғдириши маълум. COVID-19 сингари, сил касаллиги ҳам ўпкага таъсир қиладиган касалликдир, шунинг учун сил касаллиги бўлган беморларда оғирроқ асоратларни келтириб чиқариш эҳтимоли катта. Айтиб ўтиш мумкинки, юқоридаги омиллар ҳисобга олиниб ОИВ ва Сил билан касалланган одамларнинг COVID-19 билан касалланганлиги ҳақида алоҳида статистика юритилмаган.\nМен уч душманга қарши жангга кирдим\nБиринчи навбатда сил. Ундан қутулиш мумкин, демак унга қарши кураш бошлайман! Дориларни ҳаммасини ўз вақтида ича бошладим, кайфиятимни кўтардим, яхши овқатландим, доимий равишда ўпка машқларини бажардим. Коронавирусдан тузалиб бўлганимдан икки ой ўтиб, сил касаллиги бўйича қайта текширувдан ўтганимда “Энди сенда сил йўқ”, – дейишди. Бу менинг катта ғалабам эди. Коронавирус мени ҳаётга қайтарди, у менга курашиш, кучли ва умидли бўлишни ўргатиб кетди.\nМен 72 кун деганда силни енгдим.\nЭнди навбат ОИВ га. Тўғри уни ҳозирча ҳеч ким енгиб чиқмаган, лекин билишимча ОИВ мутлақо ажал дегани эмас, уни назоратга олиш, у билан узоқ ва соғлом ҳаёт кечириш, бахтли ҳамда мартабали бўлиш мумкин. Шундан сўнг мен ОИВ бўйича дориларни қабул қила бошладим. ARVT (антиретровирус терапияси) муолажага жиддий эътибор қаратдим. Қисқа вақт ичида уни ҳам ўз назоратимга оламан, мен бунга ишонаман. Агар ОИВ назоратда ишлаб турилса у ҳеч кимнинг ҳаётига таҳдид қилмайди. Яхши парвариш қилинса, касаликнинг юқиш эҳтимоли ҳам пасайиб борар экан. Менда бироз сўнган туйғулар: бахтли бўлиш истаги, орзу қилиш, режа қилиш кабиларни ҳаммаси қайта ўйғона бошлади. Мен ғалаба қозондим.\nАзиз Хелямович Худайбердиев, узоқ йиллар давомида БМТ ОИВ/ОИТС бўйича дастуриниг (UNAIDS) маслаҳатчиси бўлиб ишлаган.\nМенимча, биздаги асосий муаммо аҳоли, айниқса ёшлар ОИВ ҳақидаги маълумотларни яхши билмаслиги ёки билсалар ҳам хатти-ҳаракатлари билан унга амал қилмаслигидадир. Мавжуд маълумотлар кўпинча одамларни қўрқитувчи характерда бўлиб, ўз ўрнида ОИВ билан яшаётган инсонларни жамиятдан четлатиб қўйишга олиб келади.\nҲеч ким ОИВ хавфидан ҳимояланмаган шу сабаб у ҳақида тўғри ва сифатли маълумот тарқатишимиз ва ОИВ беморларини тўғри қабул қилишимиз жуда муҳимдир. ОИВ билан яшаётган инсонларни жамиятдан четлатиб қўйишга ҳеч бир асос йўқ. Бу ўтакетган шавқатсизлик бўлади. Шунинг учун ҳам маълумотларни кўпайтириш, ОИВ билан яшаётган инсонларни қўллаб-қувватлаш керак.\nМасалан, Ўзбекистонда “Ишонч ва ҳаёт” номли нодавлат ташкилот бор, ва мен шу ташкилотнинг ассосчилардан бири бўлганман. Бу ташкилотнинг асосий вазифаси ОИВ билан яшаётган инсонларга ёрдам бериш ва уларни ҳар томонлама қўллаб-қувватлашдан иборат. Шу каби ташкилотларни кўпайтириш керак.\nМаълумот қанча кўп, сифатли ва турли шаклда, масалан, ижтимоий видеоролик, кино ёки ҳозирда оммалашган узоғи билан 2-3 дақиқалик вайнлар, мусиқий клиплар шаклида бўлса ёшлар онгига таъсири кўпроқ бўлади. Шу орқали энг аввало бу касалликни тарқатмасликни тарғиб қилиш ва энг муҳими ОИВ билан яшаётганларга нисбатан жамият муносабатини ўзгартириш мумкин.\nШифокор, Сурхондарё вилояти\nЎзбекистон Республикасида сил касаллигига қарши олдиндан олиб борилаётган барча тадбирлар хусусан силни аниқлаш ва даволаш бўйича вилоятларда бошланган ишлар давом этмоқда. Давлат томонидан бунга ҳозирги кунда катта эътибор берилмоқда. Вазият талаб қилганда вилоят фтизиатрия ва пульмонология марказларидаги баъзи биноларда COVID-19 аниқланган беморлар учун алоҳида бўлимлар ташкиллаштирилди. Бизнинг вилоятимизда ҳам сил касаллиги ва COVID-19 га чалинган беморларнинг бир қанчаси даволанди ва даволанмоқда. Бундай беморлар аниқланганда биз уларни барча санитар-гигиена қоидаларга риоя қилган ҳолда алоҳида даволаш бўлимига изоляция қилиб ҳам силни, ҳам COVID-19 ни даволаш протоколи асосида даво ишлари олиб бормоқдамиз. Сил билан касалланиб COVID-19 аниқланган беморлар орасида ўлим ҳолатлари жуда кам қайд қилинган. Уларнинг аксарияти тузалиб кетган.\nМуаллиф: Шавкат Икромов


Наманган туманида электр двигателларни ишлаб чиқарувчи янги корхона очилди\nИнвестициялар 19 март 2021 145\n"NAM MOTOR SERVIS" МЧЖ туманнинг “Катта Тошбулоқ” МФЙ ҳудудида жойлашган.\nЛойиҳанинг умумий қиймати 30,1 млдр.сўмни ташкил этади. Шундан 17,0 млрд.сўм лойиҳа ташаббускорининг ўз маблағлари, 300,0 минг доллари Халқ банк кредити ҳисобига, 1,0 млн.доллари Хитойлик ҳамкорлари ҳисобига тўғри келади.\nЛойиҳа икки босқичда амалга оширилиши кўзда тутилган. Биринчи босқичда лойиҳа ташаббускори ўз маблағи ҳисобидан 17,0 млрд.сўмга бино-иншоотларини қуриб битказиши ва Халқ банки томонидан ажратилган 300 минг АҚШ долларига Хитой давлатидан технологиялар олиб келиши белгиланган.\nЖорий йил 19 март ҳолатига ушбу лойиҳани биринчи босқичи учун 20,0 млрд.сўм маблағ сарфланиб, қурилиш ишлари якунланди ва Хитой Халқ Республикасининг “Fujian Haineng Electrical Co., Ltd” компаниясидан технологиялар олиб келиниб, ўрнатилди ва ишга туширилди. Натижада 70 нафар иш ўрни яратилди.\nИккинчи босқичда 2021-2022 йилларда қўшимча бино қурилиб, қўшимча 70 нафар иш ўрни яратилиши режалаштирилган.\n# Наманган вилояти


Бошланғич баҳоси 1 сўм бўлган давлат активи 4 миллиард сўмлик инвестиция мажбурияти билан қарийб 3 миллиард сўмга сотилди.\nСамарқанд вилояти, Самарқанд шаҳридаги бошланғич нархи 1 сўмлик бўш турган бино онлайн аукцион савдоларида 2,9 млрд. сўмга сотилди. Давлат активларини бошқариш агентлиги ушбу мулк учун савдоларда 15 нафар талабгор иштирок этганини маълум қилди.\nТаъкидланишича, аукционда иштирок этиш учун шу йилнинг 2 январ куни тушликка қадар аризалар қабул қилинган, 4 январ куни соат 9.00да аукцион ўтказилган. Унда бўнак миқдори 40 миллион сўм этиб белгиланганди.\nАукцион ғолибига 24 ой муддатда 4 миллиард сўм инвестиция киритиш ҳамда 28 та янги иш ўрни яратиш ва меҳмонхона фаолиятини ташкил этиш мажбурияти юклатилади.\nМаълумот учун, ушбу давлат активи 0,27 гектар ер майдонига эга. Самарқанд вилояти ҳокимининг 2020 йил 2 декабрдаги 190-Қ-сонли қарори асосида хусусийлаштириш амалга оширилди.\nДавлат объекти бўйича олди-сотди шартномаларини тузиш аукцион савдолари ўтказилган кундан кейин ўн кундан ортиқ бўлмаган муддатда амалга оширилиши лозим. Давлат объектининг олди-сотди шартномаси аукцион савдолари ўтказилган кундан кейин, 10 кун муддат ичида, сотувчи, балансда сақловчи ва аукцион савдоларининг ғолиби ўртасида олди-сотди шартномаси расмийлаштирилмаса, автоматик тарзда ғолибдан кейинги иштирокчига тасдиқлаган нархи бўйича мазкур давлат объекти бўйича олди-сотди шартномасини тузиш таклифи берилади, бундай ғолиб мавжуд бўлмаганда такрорий аукцион савдоларига чиқарилади.


Озодлик суриштирувлари ортидан Болгарияда тўртинчи расмий истеъфо берди\nЦветан Цветанов Болгарияда ГEРБ партияси етакчиси¸ Бош вазир Бойко Борисовдан кейинги энг қудратли сиёсатчи ҳисобланади.\nБолгариядаги ҳукмрон ГEРБ партияси раиси ўринбосари Цветан Цветанов парламент депутатлигидан истеъфо берди. Бунга Озодлик радиоси болгар хизмати фош қилган кўчмас мулк можароси сабаб бўлди. Ҳозирда Цветановнинг ушбу можарога алоқаси тергов қилинмоқда.\n27 март куни Цветанов ГEРБ партиясининг парламентдаги гуруҳи раиси лавозимидан ҳам, депутат лавозимидан ҳам кетаётганини маълум қилди.\nАммо Цветанов ГEРБ партияси раиси ўринбосари лавозимида ишлашда давом этишини айтди.\nЦветанов Болгарияда ГEРБ партияси етакчиси¸ мамлакат бош вазири Бойко Борисовдан кейинги энг қудратли сиёсатчи ҳисобланади.\nЦветанов Озодлик радиоси март ойи бошида пойтахт Софияда кўчмас мулк савдоси бўйича ўтказган суриштирувлари натижаларини ёйинлай бошлаганидан бери истеъфо берган тўртинчи расмийдир.\nБугунда қадар собиқ адлия вазири Цецка Цачева, собиқ энергетика вазири ўринбосари Красимир Парванов ҳамда собиқ спорт вазири ўринбосари Ваня Колевлар истеъфога чиққан эди.\nЦветанов 2018 йилнинг июнида Софияда қурилиш ширкатидан янги люкс квартира олган. Цветанов янги квартирани 100 минг евро ҳамда икки бошқа квартирага айирбошлаган.\nОзодлик радиоси суриштирувлари Цветанов квартирани Arteks ширкатидан бозор нархидан тўрт баробарга арзон нархда олганини фош қилди.\nArteks Цветановдан олган икки квартирани бир неча соат ичида қайта сотиб юборган. Квартираларни ГEРБ сайлов штабининг собиқ ходими ҳамда Цветановнинг яқин ёрдамчиси сотиб олган.\n2009 – 2013 йилларда Болгария Ички ишлар вазири лавозимида ишлаган Цветанов ҳеч қандай ножўя ишга қўл урмаганини айтмоқда.\nЦветанов ушбу айбловлар май ойида Болгариянинг Европа Парламентидаги аъзоларини белгилаш сайлови арафасида бошлаб юборилган дискредитация кампаниясининг бир бўлаги эканини иддао қилмоқда.\nМамлакат Бош прокурори Сотир Цацаровнинг матбуот котиби Румяна Арнаудова Цветанов иши кўриб чиқилаётганини айтди.\nБолгария Коррупцияга қарши курашиш комиссияси ҳам Arteks Цветанов ва ГEРБ партиясининг бошқа аъзолари билан тузган битимларни кўриб чиқмоқда. Хусусан, комиссия тўлашда қўлланилган маблағлар қаердан олингани ҳамда ГЕРБ депутатлари қонун қабул қилишида манфаатлар тўқнашуви бўлган-бўлмаганини тафтиш қилмоқда.\nArteks ширкатининг сиёсий партияларга алоқаси, партияларга ўтказган хайриялари ҳамда давлат тендерларидаги иштироки ҳам мазкур текширув жараëнида алоҳида ўрганиб чиқилади.\nОзодлик радиоси ҳамда bivol.bg сайтининг навбатдаги суриштирувлари Цачева, Парванов, Колева ҳамда ГEРБ партияси номидан парламент депутати Вежди Рашидовлар ҳам шаҳарнинг айни туманида Arteksдан бозор нархидан анча арзон баҳода квартира олганини фош қилди.\nБу квартираларнинг барчаси ГEРБ депутатлари 2017 йилнинг январида мамлакатнинг қурилиш соҳасини назорат қилувчи қонунларига тузатиш киритганидан кейин сотилган. Янги тузатишлар Arteksга Софияда 34 қаватли люкс турар-жой биносини қуриш имконини берган.


Мухлислар диққатига! » Lochinlar.UZ\n» Бошкалар » Мухлислар диққатига!\n«Навбаҳор» мухлислари эртага мавсумга тайёргарликни бошлайди.\nАзиз «Навбаҳор» мухлислари!\nЭртага барчаларингизни 14:00 га марказий «Навбаҳор» ўйингоҳига чорлаб қоламиз. Биз мухлисларнинг мавсумга тайёргарликни бошлаймиз. Шундай экан барча мухлислар имкон борича келишлари лозим.\nБарчага маълумки бизга тенг келадиган мухлислар йўқ. Умуман буни барча тан олган ва гувоҳи бўлишган. Шундай экан биз янада ўзгача услубда жамоамизнинг қўллаб-қуватлашимизнинг ва жамоамизга хақиқий содиқ эканлигимиз исботлашимиз лозим\nБарча янгиликларни эртага билиб оламиз ва жамоамизни ўзгача услубларда қўллаб-қуватлашни машқ қиламиз. Ҳали бунақаси бўлмаган. Бундай янгиликлар фақат «Навбаҳор» мухлисларига ярашади.\nБарчангизни кутиб қоламиз!скачать dle 10.4фильмы бесплатно


Хитойда сув тошқинидан 700 киши нобуд бўлди\n28 октябр 2021, Тошкент вақти: 14:03\n300дан ортиқ одам бедарак йўқолди.\nБу Хитойда сўнгги 10 йил давомида рўй берган энг катта сув тошқинлари экани айтилмоқда.\nМмамлакат вилоятларининг ярмидан кўпи сел ва бўрондан зарар кўрди.\nТабиий офатдан Сичуан вилояти ҳамда Янцзи дарёси оқиб ўтадиган вилоятлар энг кўп зарар кўрди.\nХусусан бу вилоятларда юз минглаб турар жой биноларини сув босди.\nХитой ҳукумати таббий офатдан етган моддий зарар миқдори 20 миллиард доллардан ошганини билдирди.


26 май 2018, Тошкент вақти: 12:43\nСанкт-Петербургда қурилаётган Зенит-Арена стадиони.\nЯқинда Россияда бўлиб ўтадиган футбол бўйича Конфедерациялар кубоги ва 2018 йилги Жаҳон чемпионати иншоотларини қураётган ишчилар “эксплуатация қилинмоқда ва уларнинг меҳнат қонунчилигида белгилаб қўйилган ҳуқуқлари поймол бўлмоқда”, дейилади “Ҳюман Райтс Уотч” (ҲРУ) ташкилоти эълон қилган ҳисоботда.\nҲРУ нинг 14 июнь куни эълон қилинган ҳисоботида ташкилотнинг қўлида ишчиларга ҳақ тўланмагани, улар ўта хавфли совуқ шароитларда ишлатилгани, эътироз билдиргани учун таъқибга учраган ҳолатларга оид далиллар мавжудлиги айтилади.\nШунинг баробарида Халқаро футбол федерацияси (ФИФА) Россия мезбонлик қиладиган иккита мусобақадан олдин “меҳнат шароитларини яхшилаб кузатиб бориш борасида олган мажбуриятларини тўлиқ бажариши шарт”, дейилади ҳисоботда.\nФИФА вакиллари ҲРУ ҳисоботида келтирилган иддаолар ушбу ташкилотда мавжуд маълумотлар ва баҳога тўғри келмаётганини айтмоқда.\nРоссия ҳукумат идоралари эса ҳали ҳисоботга муносабат билдирмади.\n17 июнда Россиянинг тўртта шаҳрида футбол бўйича ушбу мамлакат терма жамоаси билан бирга жами 8 та миллий терма жамоа ўртасида Конфедерациялар кубоги мусобақалари бошланади. Футбол бўйича энг нуфузли спорт мусобақаси – Жаҳон кубоги биринчилиги 2018 йилнинг июнь-июль ойларида ушбу мамлакатнинг 11 шаҳри, жумладан, Москва, Санкт-Петербург, Қозон ва Сочи стадионларида бўлиб ўтади.\nҲРУнинг ҳисоботи “Қизил карточка: Қурувчиларнинг Россиядаги Жаҳон кубоги объектларида эксплуатация қилиниши” деб номланади. Унда айтилишича, Жаҳон кубоги мусобақалари бўлиб ўтадиган олтита стадион қурилишида ишлаган ишчиларга “маош тўлиқ ёки қисман тўланмаган, маош тўланиши бир неча ой кечиккан, улар етарли ҳимоя воситалари билан таъминланмай туриб, -25 даража совуқда ишлатилган, иш берувчилар улар билан қонуний ишлаши учун меҳнат шартномаси тузмаган”.\nҲисоботда Халқаро қурилиш саноати ва ёғочга ишлов берувчи ишчилар федерацияси маълумотларига таянган ҳолда, Россияда Жаҳон кубоги объектлари қурилишида камида 17 киши ҳалок бўлгани айтилади.\nИнсон ҳуқуқларини ҳимоя қилувчи ташкилотлар вакиллари руслар, шунингдек, Марказий Осиё мамлакатлари, Беларусь, Украина ва бошқа жойлардан келган мигрант ишчилар билан суҳбатлашди. Ўша ишчилар уларга “иш берувчилар ўч олишидан қўрқиб, ҳуқуқлари поймол қилинаётгани хусусида гапира олмаслиги”ни айтди. Россия ҳокимият идоралари эса ҲРУ вакиллари ишчилар билан гаплашмоқчи бўлганда уларни қўрқитишга уринди. Полиция апрель ойида бир тадқиқотчини Россия жанубидаги Волгоград шаҳрида ҳибсга ҳам олди.\nФИФА ўтган йили Россия ҳукумати билан бирга қурилаётган ёки таъмирланаётган стадионлардаги меҳнат шароитларини кузатиб бориш тизимини ўрнатаётганини хабар қилган эди, аммо кузатувчилар аниқлаган қонунбузарлик ҳолатлари тафсилотларини ошкор қилмади, дейилади ҳисоботда.\nРейтер ахборт агентлиги ФИФА воизига таяниб тарқатган бир хабарда “тегишли меҳнат стандартларига мос бўлмаган ҳолатлар аниқланаётгани, лекин бу йирик миқёсли лойиҳалар учун одатий ҳол” экани айтилади.\nАммо “ҲРУнинг қурилиш объектларида ишчилар эксплуатация қилинаётгани тўғрисида гаплари ФИФАда мавжуд маълумотларга мос келмайди”, деди воиз. Унинг фикрича, мустақил экспертлар ва касаба уюшмалари вакиллари ҳар чоракда маълумот йиғиб, уларни баҳолаб боради.\nФИФА вакилларининг айтишича, Россия ҳокимият идоралари “ўз ҳудудида инсон ва меҳнат ҳуқуқларини ҳимоя қилиш ва қурилиш ширкатлари ҳисоб бериши учун ўзи жавобгардир”.\nРоссия бош вазири ўринбосари Виталий Мутко май ойида "Санкт-Петербург шаҳридаги стадион ФИФА талабларига жавоб беради ва ишчиларнинг ҳуқуқлари поймол қилинаётгани йўқ", деб айтди.


ЎЗ ИШИНИНГ ФИДОИЙСИ (А.Тошматова билан учрашув) - Kultura.uz\nЎзбекистон композиторлари ва бастакорлари уюшмаси ташаббуси билан сўнгги йилларида ижодкорлар ва талабалар иштирокидаги учрашувларни ташкил этиш яхши анъанага айланди. Ижодий учрашувларда устоз-шогирд анъаналарининг барҳаёт эканлигига гувоҳ бўлиш билан бирга, чинакам маҳорат дарсларида қатнашмоқдамиз. Айни мана шундай унутилмас учрашувлардар бири шу йилнинг 27-февраль куни Ўзбекистон композиторлари ва бастакорлари уюшмасининг катта залида бўлиб ўтди. ЎзДК профессори, санъатшунослик фанлари номзоди, “Шуҳрат” медали соҳибаси Азатгул Рахимовна Тошматова ҳамкасблари, шогирдлари ва консерватория талабалари билан мулоқот қилдилар.\nАзатгул Тошматова Тошкент вилояти Чирчиқ шаҳрида таваллуд топган. 1983-йилда Тошкент давлат консерваториясининг афғон рубоби ва халқ чолғулари оркестри дирижери мутахассислиги бўйича, 1990-йилда “Мусиқа тарихи” кафедрасида аспирантура босқичини тамомлаган.\n1998-йил “Проблемы формирования и развития оркестрового исполнительства на народных инструментах в Узбекистане” мавзусида номзодлик диссертациясини ҳимоя қилган. У ўзбек халқ чолғулари ижрочилиги муаммоларига бағишланган 100 га яқин илмий ҳамда оммабоп мақолалар муаллифидир. Шунингдек, халқаро ва республика миқёсида ўтказилган илмий-амалий конференция ва семинарларнинг фаол қатнашчисидир.\nИжодий учрашувни Ўзбекистон композиторлари ва бастакорлари уюшмаси раиси, композитор Рустам Абдуллаев очиб берди. У А.Тошматованинг ҳаёт ва ижод йўли ҳақида фикр билдирар экан, йиғилган ёшларга ушбу йўл ибрат эканини таъкидлади. Азатгулнинг талабалик даврлариданоқ тиришқоқ, қатъиятли, изланувчан бўлганлигини, йиллар ўтиб мана шу изланишлар ўз самарасини берганини қайд этди. “Азатгул Тошматованинг илмий ишларини ҳозирда ёш мусикашунослар ва талабалар учун “намуна” десак муболаға бўлмайди”, деди Р.Абдуллаев. Қаҳрамонимизнинг 8 та монографияси йиғилганларга намойиш этилди. Учрашув давомида профессор Азатгул Тошматова бу ютукларга эришишида устозларининг ўрни ва аҳамияти катта эканлигини алоҳида таъкидлади ва уларга ўз миннатдорчилигини билдирди.\n“Мусиқий чолғулар музейи каталоги” (2011) бугунги кунда нафақат Республикамизда балқи, узоқ хорижлик мутахассисларда ҳам катта қизиқиш уйғотмоқда. Уч тилда нашр этилган католог рангли фото суратлар, миллий чолғуларнинг тузилиши, хусусиятлари ҳақидаги маълумотларни қамраб олади.\n“Халқ чолғулари антологияси”, “Бухорои-шариф” (М. Бафоев телеопераси), “Ижрочилик санъати тарихи” (Ҳабибулла Раҳимов асарлари мисолида) ва бошқалар замонавий ёшларга қулай, содда ва равон тилда баён этилган. Ушбу китоблардан бугунги кунда нафақат мусиқачилар балки, кенг ўқувчилар оммаси ҳам фойдаланишлари мумкин.\nА.Тошматова ташриф буюрган талабаларга миллий мусиқамиз ва чолғуларимизни жаҳонга таништириш ва тарғиб этиш бугунги кунда ўта долзарблигини уқтирди. Ўз ишининг жонкуяр фидоийси, ҳаёт ва ижод йўлини ана шу юксак вазифага бағишлаган А.Тошматова миллий чолғуларни янада такомиллаштириш устида тинимсиз изланишлар олиб бормоқда. Натижада икки жуфт ва битта тоқ тор ўрнига тўртта торли афғон рубоби, уд чолғусининг янгича, қулай кўриниши пайдо бўлди. Ушбу чолғулар тембри ва ижро имкониятларининг кенгайтирилгани ҳақида ҳам фикр юритилди.\nУчрашувда талабалар томонидан миллий чолғу созларида ижро этилган гўзал миллий куйларимиз йиғилганларга манзур бўлди. Кўтаринки кайфиятда ўтган учрашув сўнггида композитор Р. Абдуллаев Азатгул Тошматованинг мусиқашунослигимиз ривожига қўшаётган улкан хиссасини таъкидлади. Ҳақиқатдан, А.Тошматованинг илмий изланишлари биз ёш мусиқашунослар учун дастурил амал бўлиб хизмат қилади.\nЎйлаймизки, А.Тошматова билан бўлган учрашувга ташриф буюрган ҳар бир талаба уларнинг ҳаёт ва ижод йўлини намуна сифатида қабул қилиб, келгусида улар сингари миллий мусиқамизни, хусусан, миллий чолғу созларини жаҳонга кўз-кўз қилишдек олийжаноб ишга ўз улушини қўшишга ҳаракат қилса, ажаб эмас.\n“Мусиқа тарихи ва танқиди” кафедраси\nI босқич талабаси\nИлмий раҳбар: с.ф.д (PhD) М.Ф.Абророва\nВ рамках Постановление Президента Республики Узбекистан "О проведении международного фестиваля искусства Бахши" 1 ноября 2018 года были проведены ряд хороших и продуктивных работ неправительственными и частными организациями и предприятиями. Далее...


Шовот туманида Рақамли технологиялар...\naccess_timeНоябрь 24, 2020 remove_red_eye127 folder_openЯнгиликлар\nХусусан, 3-ташаббус доирасида Ахборот технологиялари вазирлиги томонидан мамлакатимизнинг барча ҳудудларида аҳоли ва ёшлар учун Рақамли технологиялар ўқув марказлари ташкил этилмоқда.\nМазкур ўқув марказларидан яна бири жорий йилнинг 23 ноябрь санасида Хоразм вилояти Шовот туманида очилиб, ўз иш фаолиятини бошлади. Ўқув маркази Хоразм вилоятида ташкил этилган еттинчи ўқув маркази ҳисобланади.\nРақамли технологиялар ўқув марказини очилишига бағишланган тадбирда Ахборот технологиялари ва коммуникацияларини ривожлантириш вазири ўринбосари Жамшид Эгамбердиев, Шовот тумани ҳокими Хакимжон Отахонов, Ахборот технологияларини ривожлантириш вазирлигининг ҳудудий бошқармаси бошлиғи Зафар Каримов ҳамда меҳнат фахрийлари ва ёшлар иштирок этдилар.\nЎқув марказини ташкил этиш учун Шовот туманидан “Ўзбектелеком”АК Хоразм филиалига қарашли бўш турган бино танлаб олинди ва тўлиқ таъмирдан чиқарилди.\nРақамли технологиялар ўқув маркази замонавий компьютер техникалари, робототехника жиҳозлари, принтер, киберспорт ўйинлари ускуналари ва бошқа энг сўнги русумдаги техника воситалари билан жиҳозланди. Қисқача қилиб айтганда ўқув марказида аҳоли ва ёшларнинг замонавий ахборот технологиялари соҳасида билим эгаллашлари ҳамда малакасини оширишлари учун зарур бўлган барча шарт-шароитлар яратилди.\nКелгусида туман ёшлари ушбу ўқув марказида компьютер саводхонлиги, дастурлаш, робототехника, интернетдан фойдаланиш, киберспорт ҳамда бошқа бир қатор йўналишларда билимларини оширадилар. Шунингдек, ахборот технологиялари, дастурлаш соҳаларида инновацион ишланмалар яратиш, старт-ап лойиҳаларини ишлаб чиқиш билан шуғулланадилар.\nШу билан биргаликда ўқув марказида тумандаги корхона ва ташкилотлар ходимларини замонавий ахборот технологиялари соҳасида малакасини ошириш режалаштирилган.\nРақамли технологиялар ўқув маркази ёшларнинг бўш вақтларини мазмунли ўтказиш орқали ўз истеъдодларини тўлиқ ва ҳар томонлама намойиш этишлари ва орзу истакларини рўёбга чиқаришларига имкон беради.\nЎқув маркази туман аҳолиси ва ёшлари учун муносиб туҳфа бўлиши шубҳасиз!


Суратлардаги Тошкент шаҳар Яшнобод тумани Авиасозлар 2 мавзесида жойлашган 37-уй 22-оилавий ётоқхона. Бу ерга биз таҳририятимизга ёрдам сўраб мурожаат қилган бир аёлнинг илтимоси билан ташриф буюрдик. Тўққизинчи қаватга кўтарилар эканмиз, ётоқхонанинг умумий аҳволидан кўз юмиб бўлмади. Таъмирга муҳтож кириш йўлаклари, 15 йилдан буён тайинли ишламаётган лифт, хуллас муаммоларга тўла ҳаёт тарзи.\nМана биз кўзлаган манзил. Уч жонни бағрига сиғдирган таъмирталаб кичик бир хона. Кўриб турганингиздек, хонадон ачинарли аҳволда. Бу ерда Муяссар Юсупова вояга етмаган икки фарзанди билан яшайди.\nТурмуш ўртоғи тахминан 10 йилдан бери Россия давлатида. Бироқ у оиласидан на хабар олади, на моддий ёрдам кўрсатади.\n“Турмуш ўртоғим уч-тўрт йилда бир келади-ю яна кетади. Бу уй ҳам у авиазаводда ишлаб юрган вақтлари берилган. Уйнинг ҳолатини кўриб турибсиз. Ҳатто иситиш тизими ҳам яхши ишламайди. Тўғирлатиш учун маблағим йўқ. Қорин ғамида шу пайтгача хонадонларда турли юмушларни бажариб келдим. Бир ҳафта, ўн кун уй ишларини қилдириб пулимни бермаганлар ҳам бўлди. Фарзандларим тез-тез касал бўлаётгани учун бирон жойда мунтазам ишлай ҳам олмаяпман. Қолаверса, ўзимнинг соғлиғим ҳам яхшимас. Одамлардан ёрдам сўраш менга ҳавас эмас, таниш билишлардан уяламан. Бироқ KUN.UZ’га мурожаат қилишга мажбур бўлдим”, - дейди Муяссар опа.\nУшбу масала бўйича “Ҳосиятли” маҳалла фуқаролар йиғини раиси Олломурод Ғаниевга мурожаат қилдик. У фуқарога моддий ёрдам кўрсатиб келаётганини, унинг илтимосларини имкон борича адо этаётганлигини билдирди.\nМуяссар Юсупова асли Қорақалпоғистондан. Ота-онаси, яқин қариндошлари ундан узоқда. Айтишича, улардан ёрдам сўролмайди: “Уларга юк бўлолмайман. Ўз рўзғори, ташвишлари етарли”.\nМуяссар Юсупованинг икки ўғли ҳам вояга етмаган. Аммо шундай бўлса-да, катта фарзанди оилавий шароитлари оғирлиги учун пайнетда ишлаган. Бироқ соғлиғи ёмонлашгани учун ишни тўхтатишга мажбур бўлган. Айни пайтда оила моддий ёрдамга муҳтож.\nАёлга кўп нарса керак эмас. Оиласи тинч бўлса, фарзандлари соғлом юрса, бир бурда нонга ҳам қаноат қилиб кетаверади. Бироқ чорасиз қолганда, кимгадир суянгиси келади. Кимдандир ёрдам кутади. Азиз ҳамюртлар, яна бир муҳтож юртдошимиздан ёрдамни дариғ тутмайлик.\nЗора, бир аёлнинг мушкули осонлашиб, кўнгли ёришса. Қолаверса, Муяссар опа мисолида, нон шаҳри азим Тошкентда, саховатпеша бой-бадавлат инсонлар истиқомат қилувчи заминда бир заифанинг бу тарзда кун кечириши ор-номус масаласи ҳамдир.\nХайрия акциясида қатнашган барча Азизлардан Аллоҳ рози бўлсин. Муяссар опага очилган хайрия акцияси ўз якунига етди.


Создано 06.04.2018 10:26 |\nЭкология ва маданият жуда кенг қамровли тушунчалардир. Маданият экологияга ва аксинча, экология маданиятга турли соҳаларда таъсир кўрсатади. Бу тушунчалар учун умумий бўлган манбалар ҳам хилма-хилдир. Фақат маданиятли кишигина табиат ва жамиятнинг ўзаро таъсирини оқилона йўлга қўйишга интилади. Бу борадаги фаолиятини ҳам унинг маданияти белгилаб беради. Маданият одамларни билимли қилишга, уларга иш тартиб-қоидаларини ургатишга, қолаверса, ишлаб чикаришни, техника ва фанни экологиялаштиришга хизмат қилади.\nЭкологик маданият қуйидагиларни қамраб олади: табиатни муҳофаза этиш маданияти, табиат бойликларидан фойдаланиш маданияти, экологик тизимни ўзгартириш маданияти. Ўзида экологик маданиятни шакллантирган инсон табиатни муҳофаза этиш борасидаги ғамхўрлик ундан узоқлардаги экологик вазиятга ҳам самарали таъсир кўрсатишини теран тушунади. Табиий муҳитдаги камчиликларни бартараф этиш-барча миллат ва халқларнинг ишидир. Улар фаолиятини бир мақсад йўлида бирлаштириш экологик муаммони ҳал этишнинг муҳим шарти ҳисобланади.\nТиббий маданият бу-инсон ўз саломатлигини ўзи асраши, нафақат ўзининг, балки оила аъзоларининг ҳам саломатлигига масъулиятли бўлиш, турли хавфли касалликлардан сақланиш, ҳам жисмонан, ҳам маънан баркамол бўлиб камол топишида зарур бўлган меъёрий яшаш асосларини яратиш ва уларга амал қилишдир. Соддароқ қилиб айтганда, шахсий гигиена қоидаларини мукаммал ўзлаштириш, атроф-муҳит тозалигининг аҳамиятини англаш ва жамият саломатлигини сақлашга қаратилган ҳаракатлардан хабардор бўлиш демакдир. Соғлом турмуш тарзи эса фаол меҳнат, кучли жисмоний ва руҳий ҳолат, ўта хавфли ва зарарли таъсир кўрсатувчи омилларни енга оладиган, етукликка интилувчан шахснинг шаклланиш жараёнидир. Яъни, инсон ёшлигидан яхши одат-кўникмаларга амал қилиши, зарарли одатлардан воз кечиши, рационал овқатланиши, спорт, бадантарбия билан мунтазам шуғулланиши ҳамда дам олиш, иш тартибини тўғри ташкил қилиши, шунингдек, атроф-муҳитнинг яшаш учун хавфсиз ва қулай бўлишига эришиш соғлом турмуш тарзига риоя этиш ҳисобланади. Шунингдек, жинсий тарбия, соғлом оила кўникмаларига эга бўлиш ҳам жуда муҳим. Бунинг учун оилаларда тиббий маданиятни юксалтириш, ҳар бир инсон соғлом турмуш тарзининг асосий қоидаларидан хабардор бўлиши ва кўникмалар ҳосил қилиши керак. Инсоннинг ўз саломатлигига қандай ёндашиши эса бевосита унинг саводхонлик даражасига боғлиқ. Тиббий маданияти юксак фуқаро ўз саломатлигини асрай билади, профилактика чораларини вақтида қўллайди, соғлом турмуш тарзини йўлга қўяди, вақтида касалликни аниқлашга, ўз-ўзига биринчи ёрдам кўрсатишга қодир бўлади.\nЎзбекистон экологик ҳаракати Бухоро вилоят ҳудудий бўлинмасининг ташаббуси билан вилоят экология ва атроф-муҳитни муҳофаза қилиш бошқармаси, ФЖШМҚМИ вилоят ҳудудий бўлинмаси, Жамият саломатлиги ва соғлиқни сақлашни ташкил этиш илмий тадқиқот институти Бухоро вилоят ҳудудий бўлинмаси, ёшлар иттифоқи вилоят Кенгаши вакиллари, Бухоро санъат коллежи педагог ва ўқувчилари , экоҳаракат “Ёшлар қаноти” фаоллари билан ҳамкорликда Бухоро санъат коллежида Бутунжаҳон саломатлик кунига бағишлаб “Табиат ва инсон саломатлигининг асослари” мавзуида ташкил этилган давра суҳбатида мутахассислар томонидан иштирокчиларга юқоридаги маълумотлар берилди. Шунингдек, тиббий-экологик маданиятнинг баркамол шахсни шакллантиришдаги аҳамияти ташвиқот қилинди.


Минтақавий бирлашувлар ортида собиқ иттифоқни қайта тиклаш каби лойиҳалар йўқ - Затулин\n19:38 28.10.2019 (Янгиланган 12:50 29.10.2019)\nРФ Давлат думаси МДҲ ишлари бўйича қўмита раиси биринчи ўринбосари Константин Затулин ЕОИИ доирасида интеграция қандай давом этиши кераклиги хусусида мулоҳазалари билан ўртоқлашди.\nТОШКЕНТ, 28 окт — Sputnik. Эксперт фикрича, Евроосиё иқтисодий иттифоқи доирасида интеграция “швед столи” форматида фаолият юритиши нотўғри. Яъни бу жараёнда “уни хоҳлайман-буни хоҳламайман” туридаги муносабат ўринсиз.\nМедведев Ўзбекистоннинг ЕОИИга қўшилиши бўйича АҚШ вазири сўзларига жавоб қайтарди\n“Менга сутнинг қаймоғию сенга сутнинг қолдиғи қабилидаги ёндашув ярамайди, албатта. Интеграция иқтисодий бўлса-да, у яқиндан сиёсий ҳамкорликни, қўшимча механизмларни шакллантиришни талаб қилади. Аллақачон ишлаётган Евроосиё комиссияси фаолиятининг ўзи етарли эмас. Интеграция комплекс равишда барча соҳаларда амалга оширилиши керак. ЕОИИ доирасида нафақат иқтисодиёт ва балки сиёсат хусусида ҳам сўз юритиш керак. Айримлар сиёсий бирлашув ортида собиқ совет иттифоқини қайта тиклаш лойиҳасини ёки шунга ўхшаш вазифани кўра бошлайди. Лекин бизнинг бундай на мақсад ва на вазифамиз бор”, - деди депутат “Москва-Бишкек-Ереван-Минск-Нур-Султан” видеокўприги давомида.\nШунингдек, Затулин ЕОИИга ўхшаш бирлашмалар аллақачон мавжудлигига алоҳида эътибор қаратиб, Европа иттифоқини мисол тариқасида эсга олди.\nЗатулин о взаимодействии в рамках ЕАЭС: интеграция должна быть комплексная\n13:34 06.07.2020 (Янгиланган 13:39 06.07.2020)\nОсойишта ва сербарака пайтларда ҳамма бир-бирига дўстдир, миллий иқтисодиёт хавф остида бўлган даврда эса - ҳамма ўз имконига қараб омон қолишга ҳаракат қилади.\nУглеводородлар бозори узра яна булутлар қалинлашди. The Wall Street Journal хабар беришича, бу сафар Саудия Арабистони энди Нигерия ва Ангола билан муносабатларнинг янги кескинлашувига ўтишга тайёрланмоқда, деб ёзади РИА Новости муаллифи Сергей Савчук.\nНашр манбаларининг таъкидлашича, июн ўрталарида, онлайн-конференцияда қиролликнинг Энергетика масалалари вазири, шаҳзода Абдул-Азиз ибн Салмон ушбу икки мамлакат вакилларига қатъий ултиматум билан мурожаат қилиб, нефт қазиб олишни қисқартиришни ва ОПЕК+ сўнгги келишувига биноан олинган мажбуриятларни бажаришни талаб қилди.\nТрамп Россия ва Саудия Арабистони билан нефт борасида музокаралар бошланишини эълон қилди\nАгар Абужа ва Луанда ишлаб чиқаришни қисқартирмаса, Саудияликлар демпинг сиёсатини қўллаб, уларни асосан Нигерия ва Ангола нефтини оладиган Осиё бозоридан сиқиб чиқариш ҳуқуқини сақлаб қолади.\nОПЕК+ нинг баҳорги келишуви 1 майдан бошлаб ишлаб чиқарувчи мамлакатлар нефт қазиб олишни қисқартиришини ва бу ўз навбатида энергия нархини кўтарилиши орқали бозорларни тўйинтиришни енгиллаштиришини назарда тутади.\nҚутқариш режаси дастлабки даврда (май – июн ойлари) жами ишлаб чиқаришни кунига 9,7 миллион баррелга, кейинчалик эса (июл – декабр ойларида) 7,7 миллионга қисқартирилишини ва 2021 йилнинг биринчи ярмида ўртача нархларни ушлаб туриш учун атиги 5,7 миллионга қисқариш етарли бўлишини кўзда тутади.\nКелишувнинг ўзида иккита жиҳат қизиқ, дейди РИА Новости колумнисти. Биринчиси: ОПЕК+ доирасида битим тузишни ташаббускори айнан Ар-Риёд бўлган, у қишдаёқ Москвага қарши нархлар урушини эълон қилган ва шунга ўхшаш ултиматумларни қўйган эди.\nИккинчи қизиқ томони шундаки, апрел келишуви барча имзоловчилар учун ихтиёрийдир. Яъни, улар буни бажаришлари ҳам бажармасликлари ҳам мумкин.\nАйтиш керакки, ОПЕКнинг асосий таркибий қисми бўлган Нигерия ва Ангола келишувни бошиданоқ амалга оширишга тўсқинлик қилишган, аммо бошқалар қаторида улар энг ашаддий рад этувчилардан узоқроқ бўлишган.\nМай ойи натижаларига кўра, ишлаб чиқаришни қисқартириш режасига қониқарсиз амал қилинаётгани маълум бўлди: масалан, Ироқ ва Габон уни ярмига бажарди, Қозоғистон, Нигерия ва Ангола эса учдан икки қисмига бажарган. 18 июн куни вазирлар назорати қўмитасининг йиғилишида қозоғистонликлар етмаётган ҳажмни қоплашни режалаштирганлигини эълон қилган бўлса, Африка қитъаси вакиллари эса нархларни камида минимал фойда даражасига олиб чиқишга имкон бермайдиган даражада қазиб олишни давом эттирмоқдалар.\nҚўшимча қилиш керак: апрел ойида, элликта танкер етказиб бериш тўхтатилгани фонида, Нигерия фаол равишда ўзининг Bonny Light ва Qua Iboe навларини Брент-дан ўртача уч долларга арзонроқ нархда сотишни бошлади. Бу билан у ўз мажбуриятларидан қочаётганини намойиш қилди ва Саудия Арабистони томонидан эътирозларга сабаб бўлди, чунки паст нархлар қироллик бюджетига жуда оғриқли зарар етказаётган эди.\nБу йил саудияликлар учун жуда умидли бошланган эди. Декабр - январ ойларида Saudi Aramco давлат гигантининг акциялари улуши рекордли 29 миллиард долларга сотилди, нефтнинг бир баррели эса етмиш доллардан сотилган эди.\nҚироллик бюджети тўлиқ бажарилиши учун нефтнинг бир баррели - 80 доллардан сотилиши керак, лекин нефтнинг жорий нархи - 40 доллар. Нефт ва газ даромадлари ялпи ички маҳсулотнинг ярмини ва экспорт даромадининг 70 фоизини ташкил этадиган Саудия Арабистони бозорни тиклашдан энг биринчи манфаатдор экан мантиқан тўғри. Ахир йил охирига келиб, Fitch маълумотларига кўра, Саудия бюджети тақчиллиги 15% дан ошиб, 100 миллиард долларга етади.\nМавжуд вазиятни енгиб ўтишда асосий қийинчилик - самараси шубҳали бўлган ультиматумлар дипломатиясидан ташқари, Нигерия ва Ангола ҳам худди шундай қийинчиликларни бошдан кечираётганидир. Уларнинг олдида оддийгина танлов бор: онгли равишда ўз иқтисодини бўғиб қўйиш ёки Россиядан ўрнак олиб, саудияликлар билан қарама-қаршиликка бориш.\nАсосий кўрсаткичларни ўрганиб чиқсак танловнинг танқислиги аён бўлади: Нигерия нефт қазиб олиш бўйича дунёда саккизинчи ва Африкада биринчи ўриндадир, кунига икки миллион баррел қазиб олинади. Углеводород экспорти ялпи экспорт тушумининг 90% дан ортиғини ташкил этади.\nАнгола ҳам ундан ортда қолмаяпти, у ўнлаб йиллар давом этган қонли фуқаролик урушидан кейин Конго ҳавзасидаги нефтига асосланган тизимли ривожланишга ўтишга муваффақ бўлди. Кунига бир ярим миллион баррел ишлаб чиқарадиган Анголанинг нефт бозори ExxonMobil, Total, Chevron ва British Petroleum томонидан эгаллаб олинган ва ишлаб чиқаришнинг пасайишидан бу компаниялар унча мамнун бўлмайдилар.\nЕр ости бойликлари бу ерда ялпи ички маҳсулотнинг 37 фоизини, давлат даромадларининг 75 фоизини ва (Нигерияга ўхшаб) экспорт тушумининг 90 фоизини ташкил қилади. Шунга қарамай, охирги тўрт йил ичида Ангола иқтисодиёти салбий ўсиш суръатларини кўрсатмоқда.\nОПЕК-нинг ушбу икки аъзоси ўзларининг ягона ликвид маҳсулоти – энергия ташувчиларни таклиф қилиб, омон қолиш учун курашаётганларидан ҳайратланарли ҳол эмас.\nСаудия Арабистонига нефт уруши қимматга тушади - Bloomberg\nСаудияликлар картел бўйича ўз ҳамкорларини ишлаб чиқаришни қисқартиришга мажбурлаш усули алоҳида кўриб чиқишга арзийди, чунки бу ўйин ультиматум муаллифларининг кутганларидан кўра бутунлай бошқача якунланиши мумкин.\nБу иккала мамлакатдан ҳам икки баравар кўп нефт ишлаб чиқарадиган Саудия Арабистони Ангола ва Нигерияни Осиё-Тинч океани минтақаси бозорларидан фақатгина назарий жиҳатдан сиқиб чиқариши мумкин.\nЧунки Хитой ва Ҳиндистон бозори нафақат африкаликлар учун, балки саудияликлар учун ҳам манфаатли ва муҳимдир. Айнан Осиё-Тинч океани минтақасига экспортнинг ўттиз фоизга қисқариши, биринчи чоракда қироллик бюджети 11 миллиард долларни йўқотишига олиб келди. Олти ойлик маълумотлари ҳали йўқ, аммо улар яхшироқ натижани кўрсатмайди.\nОсиё бозорини рақобатчилардан бир неча долларга арзонроқ нефт билан тўлдириш - бу боши берк кўчага юриш билан тенг. Чунки Ҳиндистон касаллар сонининг кескин ошиши сабабли яна чуқур карантинга чўкади, Хитой эса, тикланишга ўтган ягона иқтисодиёт сифатида, бошқа таклифлар ичидан хортиржам танлаши мумкин.\nДунёда нефт нафақат Яқин Шарқда қазиб олинади, АҚШнинг ўзида нефт омборлари рекорд даражагача тўлдирилди. Эталонли Brent ва WTI-ларнинг 540 миллион баррели ўз харидорини кутмоқда, ва шубҳа йўқ, америкаликлар ҳаддан ташқари ишлаб чиқариш тузоғидан қутулиш мақсадида, уни катта мамнуният билан ҳар кимга сотиб юборади.\nАйрим давлатлар халқаро ҳамжамият билан ультиматумлар тили ёрдамида алоқа ўрнатишга уринаётгани самарасиздир, ва бу ҳар кимни ҳам чўчитмай қўйди. Бироқ, Ангола ва Нигерия нефт ўйинининг қоидаларини қабул қилиш-қилмаслигидан қатъи назар, кескинлик фақат кучаяди.\nҲеч бўлмаганда глобал пандемия тугаб, саноат яна миллионлаб баррел ва миллиард кубометр ёқилғига эҳтиёжни сезмагунча.\nБу осойишта ва сербарака пайтларда ҳамма бир-бирига дўстдир, миллий иқтисодиётнинг омон қолиши хавф остида бўлган даврда эса ҳамма ўз имконига қараб омон қолишга ҳаракат қилади.\n20:53 06.07.2020 (Янгиланган 21:09 06.07.2020)\nТОШКЕНТ, 6 июл — Sputnik. Қирқ беш ёшли япониялик Женичи Мицухаси дунёда биринчи марта ниндзя-магистри дипломига сазовор бўлди. Бу ҳақда Japan Times хабар қилди.\nGenichi Mitsuhashi, 45 a #Japanese man has become the first person in the world to hold a master's degree in ninja studies, after completing a graduate course that involved learning basic martial arts and how to stealthily climb mountains. pic.twitter.com/t0YojZE1AB\n— Muthu S Krishnan (@MuthuSKrishnan1) July 5, 2020\nЭркак биринчи ниндзя - кланининг тарихий ватанида жойлашган - Ми университети аспирантурасида икки йил давомида таҳсил олди. У ҳужжатларни ўрганиб, маърузаларни тинглади ва "жанг санъати амалий жиҳатларини тўлиқ ўрганди".\n"Ниндзялар эрталаб деҳқончилик қилишини, тушдан кейин эса жанг санъати билан шуғулланишларини ўқидим. Мен нафақат кўп машқ қилдим, балки сабзавот ҳам етиштирдим. Қора кийимли ёлланма қотиллар ҳар томонлама омон қолиш қобилиятига эга бўлганлар", - деди Мицухаси.\nУ кунг фу ва серинжи-кэмпо номи билан танилган япон жанг санъатини ўрганди. Энди уста бошқаларга нинзя маҳоратини ўзининг шахсий дожосида ўргатмоқда (япон жанг санъати бўйича машғулотлар, мусобақалар ва имтиҳондан ўтказиш жойи), маҳаллий меҳмонхонани бошқаради ва бир вақтнинг ўзида докторлик диссертацияси устида ишлайди.\n2017 йилда Ми университетида дунёда биринчи ниндзя тадқиқот марказини ташкил қилинди ва бир йилдан сўнг магистратура очилди. Япония тарихи профессори Южи Ямада Мицухасининг ўз вазифасига содиқлигини алоҳида эътироф этди.\nОлийгоҳга ўқишга кириш учун талабалар Япония тарихи ва тарихий ҳужжатларни ўқиш қобилиятига эга бўлиши бўйича имтиҳондан ўтади. Таълим муассасаси раҳбари таъкидлашича, ҳар йили фақат уч нафар абитуриент ўқишга киради.


ХАЁЛ Узбек хикоя (реал)\nVatanda.Com » Хикоялар » ХАЁЛ\n"Мен ҳар куни шу йўлакдан ишга қатнайман. Турли хил одамларни кўраман, ҳар хил воқеаларга гувоҳ бўламан. Асли касбим журналист бўлгани учунми бироз синчковроқман. Ҳамма нарсага эътибор қаратишни ёқтираман. Буни кўрганлар балки сал ғалатироқ ҳам деб ўйлаши мумкин. Лекин бу мени қизиқтирмайди. Тўғри, журналистика соҳасида айтарли қалам тебратиб, бир жойни обод қилмаган бўлсамда, ёзишни, китоб ўқишни жуда яхши кўраман ва бу билан озми кўпми шуғулланиб тураман”.\nФаррух кундалигини ёзиб шу ерга келганда эшик тақиллаб, хаёли бўлинди. Хотини экан. Кечки овқатга чиқишини айтиб кетди. "Майли” дедию, яна кундалик ёзишга тутинди. Сабаби у ёзгиси келган вақтда овқат ҳам, иш ҳам кўзига кўринмайди. Лекин қурғур бу илҳом деганлари "ҳа” деганда келавермайдида. Аслида буюк ёзувчилар айтишган "илҳомни кутиб юраверсанг, ҳеч қачон арзирли асар ёза олмайсан”. На илож, кейин илҳом келмаса ҳам ёзишга тутинамизда”.\nФаррух шу хаёллар билан яна нигоҳини дафтарига қаратди.\n"Вақтнинг ўтишини қара, - деб бошлади у фикрининг илк жумлаларини. Чунки вақт ҳақида кўп ўйларди. Кечагина ўйнаб юрган бола эдик, бугун эса болалари билан ўйнаётган отаман. Ҳар гал кундалик ёзишга ўтирганимда вақт ҳақида тўлиб-тошиб ёзгим келади, лекин қурғур бу вақтнинг қадрига ўзим етмасам ўзгаларга нимани ҳам илинардим. Ёзгандан кейин ўқувчи сенинг қоралаган нарсангдан бир нима олсинда. Бўлмаса ёзган қоғозингнинг ҳузурини олов кўрсин. Келинг яхшиси ҳаёт ҳақида хаёл сурамиз. Кундалигимнинг бугунги саҳифасини "Ҳаёт фалсафаси” деб номлайман”.\n"ТААЖУБ. Мен шаҳарни айланиб юриб, кўпинча шаҳарнинг буюм бозори ҳудудида бир манзарага гувоҳ бўламан. Бир озғин, офтобдан куйиб кетган кампир (ҳой наҳой руҳий ҳаста бўлса керак, негаки, ўзини тутиши шу фикрга келишга ундайди) эрталабдан кечгача тиланчилик қилади. Йиртиқ, кир бўлиб кетган кўрпачага ўтириб, совуқ кунлари ҳам усти юпун ҳолатда икки йилдан буён жойини ўзгартирмаган ҳолда ўтиради. Тиланчилик қилиб бировга шилқимлик ҳам қилмайди, ортиқча асабга ҳам тегмайди. Лекин... Бир лекини бор. Уни ўзининг фарзанди, туққан фарзанди (қуйиб қўйгандек ўзига ўхшайди) мотоциклда олиб келиб шу ерга қўйиб кетади. Ҳар куни шу аҳвол. Устига устак ўзбек миллатига мансуб йигит. Топган пулини ҳам тахмин қилиб кўрдим. Кўпи билан 5-7 минг сўм топади. Шуни ҳам топса. Одамларнинг психологияси ҳам қизиқда, тиланчи сўрамаса ҳеч ким бермайди. Кампир эса сўрамайди. Майли, топилган пул ҳам ўз йўлига. Қандай қилиб фарзанд ўз онасини тиланчиликка мажбур қилаяпти? Ким айбдор? Фарзандига оқ сут берган онами ёки бетарбия, виждонсиз фарзандми? Албатта масаланинг моҳиятига етмасдан тугал фикр билдириш қийин. Балки она фарзандига тўғри тарбия бермагандир, онасининг ўзи ҳам балки фарзандига нисбатан бирон ножўя иш қилгандир. Буёғи бизга қоронғу. Таажжуб, нима бўлган тақдирда ҳам у барибир ОНА-ку”. Вақти келиб ўзинг ҳам унинг ўрнида бўлишингдан қўрқ.\nҲАЙРАТ. Бу воқеаларнинг бўлганига ҳам анча бўлди. У пайтларда ёш эдик. Кўрганларимиз қанчалик ҳайратланарли бўлса, шунчалик оддий ҳолатдек ҳам эди. Бобом раҳматли кунда кунора даштдан ўзининг яхши кўрган эшаги билан ёвшон (бизнинг қишлоқда уни "жувшон” дейишади) чопиб келарди. Ёвшон аравага чунонам устамонлик билан босилардики, нақ уч метрча келарди. Бу манзарани эсга олишим, у ҳақда ҳайрат билан эслашимга сабаб бор. Биринчидан, бобом анча кексайиб қолган эди. Иккинчидан, бир оёқлари бироз оқсарди. Учинчидан эса, бу ҳолатдан орадан йигирма йилча вақт ўтиб энди ҳайратланаяпман. Бобомга бу куч қаердан келди, араванинг устига қандай чиқиб тушди?! Саволлар кўп. Ҳали бу умрнинг арзимасгина қисмини босиб ўтган бўлсакда, кўп ҳайратли воқеаларни кўрдик, биз ҳайратланмаганларимиз эса кундан кун техникавий тараққиёт сари одимлаётган дунёнинг олдида ўзимизнинг ожизлигимизни кўрсатмаслик учун бир баҳонадир холос.\n90-йилларнинг боши ўзим туғилиб ўсган Мўйдин қишлоғининг иссиқ саратони – ёз. Ёз биз учун ҳақиқий севимли фасллардан бири эди. Чунки бобомнинг боғларидаги мева-чевалар ғарқ пишадиган давр. Кўпинча бобомнинг ёнларида у кишининг ишлашларини кузатардим. Кечагидек аниқ эсимда. Ўзининг кичиккина кўрпачасида ўтириб олиб токни хомток қилаётганлари. Нима учундир ўша даврларни соғинаман. Сабаби ўша даврнинг одамлари бошқача эди. Ўзгача меҳр-оқибат, ўзгача самимийлик бор эди. Ҳозир ҳам унданда юксакроқ меҳр оғушидамиз, бироқ ҳайратланарли жиҳати уларнинг ҳаммасини моддий манфаат босиб кетаётгандек. Ҳамма тирикчилик ғамида ўзини ўтга-чўққа уради. Ёнимиздаги одам билан ишимиз йўқ. Бежиз ҳайрат ҳақида гапириб уни бобомнинг ҳаёти билан боғламадим. Сабаби олдинлари ҳам одамлар меҳнат қилишган, лекин меҳрни, оқибатни ҳам унутишмаган. Бир пайтлар бир ота-онадан пул олиб мактабга қатнаган ака-ука вақти келиб пулга талашса ҳеч ким ҳайратланмаяпти. Қизи отасига севган йигити борлигини айтса ОТА ҳайратланмаяпти. Қўшни йигит ўз онасини тиланчиликка мажбур қилса ён ҚЎШНИ ҳайратланмаяпти. Ачинарлиси, хориж сериали қаҳрамонлари бир қизга талашиб тортишиб қолса ҲАММА ҳайратланади. Энг ҳайратланарлиси ҳамма жой ҳайратга тўла-ю, лекин бу нарсалардан ҳеч бир ОДАМ ҳайратланмаяпти. Чунки у ОДАМнинг ўз ҳаёти, ўз йўли ва ўзининг ҳайратланадиган нарсалари бор. Вақт ўтиши билан руҳий жиҳатдан ожизлашиб бораяпмиз”.\n- Дадаси, овқатингиз совиб қолди!\n"Мен ҳозир чой ичишга кетаяпман. Кундалигимни қолган жойидан кейинроқ давом эттираман”.\nФаррух кундалигига шундай деб ёзди-ю, дастурхон ёнига шошилди.\n- Ҳа, бунча иштиёқ билан нималарни ёзаяпсиз?- келиши билан Фаррухни саволга тутди хотини.\n- Ўзим, шунчаки, ҳар замонда у-бу нарса ёзгим келади. Шуларни қоғозга қоралаб қўймасам, ёдимдан кўтарилиб кетади.\n- Дадаси, шу ёзувчиликни қаердан ҳам ўргангансиз-а? Ундан кўра тузукроқ жойга бошлиқ бўмайсизми ёки савдо-сотиқ билан шуғулланмайсизми? Ёзувчилик билан оила боқиб бўларканми? Ҳали рўзғорда у кам, ҳали бу кам. Икки кундан кейин уйимизнинг ижара пулини тўлашимиз керак!\n- Бўлдими, гапириб бўлдингми? – Фаррух хотинининг доимий дий-диёларига ўрганиб қолган бўлсада, сабрли бўлишга интилади. Яна доимгидек вазминлик билан гапирди у.\n- Йўқ, гапириб бўлмадим. Ё тузукроқ иш топинг, ё...\n-Нима ё...? Ёки бўлмаса сенинг жавобингни берай, шундайми? Қанчалик оғир бўлмасин Фаррух бу гапни айтишга мажбур бўлди. Чунки хотини барибир шу гапни айтарди.\n- Ҳали ҳаммаси яхши бўлади. Фарзандларимиз катта бўлсин, қанотимиз бўлиб топиш тутушимиз ҳам яхши бўлади. Сен ҳам ишлайсан, мен ҳам бир нечта жойда ишлашга ҳаракат қиламан. Фақат сабр қилиш керак.\n- Э, сабрим ҳам, бошқаси ҳам тўлди, - ўзига ярашмаган ҳаракатлар билан пешонасини тириштириб ўзини хафа бўлганга солди хотини.\n- Бор кириб ёт, ана кичкинанг ҳам уйғониб кетди бизнинг шовқинимиздан.\nФаррухнинг хотини нариги хонага кириб кетган бўлсада, овози тинмас, бир нималардан норози бўлиб, ҳаётни тинимсиз лаънатларди. Фаррух эса бош чайқаганча, хотинининг қилиқларидан бироз хафа бўлиб, одатдагидек ўзининг ёзув столига ўтирди ва севимли дардкаши кундалик дафтарини очди.\n"Кўрдингми ҳаёт, бизга ҳамма нарсани улашасану, сенга лаънат ўқиймиз. Сенда яшаймиз-у, сенинг юзинга туфлаймиз. Сендан баҳраманд бўламиз-у, сендан бир умр норози бўлиб ўтиб кетамиз. Азиз ўқувчим, мен бежиз ҳаёт ҳақида хаёл сурамиз деб бошламадим ўз кундалигимни. Сабаби ҳам шунда эди. Ҳаётнинг бор гўзаллигини яхши яшашда деб биламиз. Яхши яшашни эса, ҳамма нарсанинг муҳайёлигида деб биламиз. Балки шундайдир. Ахир ҳаётнинг ўзи одамларни шундай ўйлашга, шундай яшашга мажбур қилмоқда. Бир кун моддиятни (ҳаёт ғам ташвишларини, тирикчиликни) ўйламасак, иккинчи кун дунёга жар солаётганимиз маънавият ҳақида эшитишга сабримиз чидамай қолаяпти. Ҳаёт олганники, еганники бўлаяпти. Яна сенга безбетларча "ҳаёт жуда бешафқат” деб қўямиз. Сен бешафқат бўлганингда менга шундай неъмат - оқ қоғозни дардкаш билишдек неъматни ҳадя қилармидинг, эй ҳаёт!\nБизнинг энг катта камчилигимиз ҳаётни севмаймиз. Ҳаётни севиш бу мол дунёни, ўткинчи ҳою-ҳавасларни севиш дегани эмас. Бу – ҳаётда ҳақиқий инсон бўлиб, бировга нафинг тегиб, яқинларингни севиб яшашдир. Кундалигимнинг "Таажжуб” саҳифасида ёзганим онахон ҳам унинг ўғли ҳам шу ҳаётда яшапти, "Ҳайрат” саҳифасидаги менинг бобом ҳам шу ҳаётда яшаб ўтдилар (худо раҳматига олган бўлсин), ҳозир ҳикоя қилмоқчи бўлганим қаҳрамонлар ҳам шу ҳаётнинг одамлари. Ҳаётнинг гўзаллиги шундаки, унда ҳамма яшайди, ўзининг ризқу насибасини теради.”\n- Эртага бозордан картошка-пиёз олиб келинг, ҳеч нарса қолмапти уйда! – хотинининг гапи Фаррухнинг хаёлларини бўлди.\n- Бўпти, олиб келаман. Шуни эртага айтсанг бўлмасмиди, хаёлимни бўлдинг.\n- Э, хаёлингиз бўлинмаганда бир нимани қойиллатиб ёзармидингиз. Кошки бир-икки сўм фойда келтирса ёзган нарсангиз.\n- Хотин, шунақа гапларни гапирганинг учун ҳам менинг ёзганларимда маъно бор. Агар сен бунчалик феъли тор бўлмаганингда балки мен ҳеч нарса ёзмасмидим, - ҳазил аралаш кулиб гапирди Фаррух.\n- Э, боринг-ей, сизга гапириб нима қилдим, - дедию хотини ранжиган қиёфада хонасига кириб кетди.\nФаррух яна кундалигига юзланар экан, ёшлигидан буён қийнаб келаётган дарди кўксининг чап томони енгил санчиб қўйди.\n"Чарчапман шекилли ётиб дам олақолай. Вақт ҳам алламаҳал бўлиб қолибди. Эртага ҳам қиладиган ишларим кўп”. Фаррух шу хаёлларда ўрнига кириб ётди. Бироқ уйқуси келмаганидан яна хаёли қочди.\n"Топиш-тутишим аслида унчалик ҳам ёмон эмас. Фақат бироз қийинчилик туғдираётгани шу яшаётган уйимнинг ижара масаласи. Топганимнинг ярмидан кўпи шу ҳаражатга кетаяпти. Хотинимни ҳам тушуниш керак. У ҳам оилам, бола чақам дейдида. Ҳечқиси йўқ. Ниятимга етишимга оз қолди. Яна озгина ҳаракат қилсам, уйли бўламан.”\n- Дадаси, туринг чой тайёр. Сиз пешингача ухласангиз оилани ким тебратади.\nФаррух доим вақтли турарди. Кечаси кеч ётгани учунми бугун нимагадир кўнгли ғаш бўлиб бироз кеч уйғонди. Хотинининг овозидан анча ухлаб қолганини сезди-ю югуриб туриб юз-қўлини ювди. Ишга кеч қолаётгани учун чойини шошиб ичди.\n- Майли, мен кетдим. Яхши ўтиринглар.\n- Бозорлик қилиб келинг.\nФаррух йўлда кета туриб бугун нима қилиш кераклигини, таҳрир қилинмаган ва чала қолган мақолаларини ўйлаб кетди. Таҳририятга келиб ҳамкасблари билан сўрашиб ишга киришиб кетди ҳамки кўнглидаги ғашлик тарқамади. Кўксидаги санчиқ кечагидан анча кучайди. Ҳар гал оғриқ турганда яқинда таътилга чиқишини, қишлоқда ота-онасининг олдида маза қилиб дам олишини айтиб ўзига ўзи ваъда беради.\n"Ота-онамни ҳам соғиниб кетдим. Тирикчилик деб уларни ҳам бориб кўра олмайман. Ҳайф-ей менга ўхшаган фарзандга”.\n- Фаррух, сени бош муҳаррир сўраяпти, - ҳамкасбининг чақириғи хаёлини бўлди.\n- Ҳозир бораман, тинчликмикин?!\n- Ҳа, тинчликдир. Ўтган сондаги таҳлилий мақоланг наф келтирибди. Ўша қишлоқ аҳолисини ичимлик суви билан таъминлаш ишлари бошлаб юборилибди. Балки шуни айтмоқчидир.\n- Мумкинми, Ғофур Солиевич? – муҳаррирнинг қия очиқ эшигидан бошини суқиб сўради Фаррух.\n- Ҳа, келинг Фаррухжон.\n- Валайкум ассалом. Келинг ўтиринг.\n- Чақиртирган экансиз?\n- Ўтган сондаги мақоланг шов-шув бўлиб кетди. Қишлоқ аҳолисидан раҳматномалар келаяпти. Сизнинг устамонлигингиз шундаки, ёзганингда ҳеч кимнинг "бурни қонамайди”. Лекин нишонга аниқ тегади.\n- Раҳмат, - мақтовдан бироз ҳижолат бўлиб ерга қаради Фаррух.\n- Сизга яна бир топшириқ, Фаррухжон. Суд очерки ёзишингизга тўғри келади. Тоғдаги ўғрилар галасининг ҳаракатлари кучайиб кетгани ҳақида айтган эдим. Шулар ҳақида бир ёзсангиз.\nФаррух аслида бугун таътилга рухсат олмоқчи, қишлоғига бориб маза қилиб ота-онасининг меҳрига тўймоқчи, болалигини эслаб, кўчаларни кезмоқчи эди.\n- Нима, таклифим ёқмадими? – Фаррух индамай қолганига сўради муҳаррир.\n- Йўқ, нимага. Майли бугундан ишга киришаман.\n- Унда омад тилайман. Сизга ишонаман.\nФаррух муҳаррирнинг хонасидан чиққанида кўкси янада қаттиқроқ санчди. Бироз ранги оқарган шекилли ҳам-касблари ҳол-аҳвол сўради.\n- Фаррух, яхшимисиз? Мазангиз йўқми?\n- Йўқ, ҳаммаси жойида. Бироз толиқибман шекилли.\nКечгача берилган топшириқларни бажариб уйга вақтлироқ қайтди. Болаларини кўргиси келиб, йўл-йўлакай уларга ширинлик ҳам олди. Уйга кириб келар экан катта ўғли тўрт ёшли Жавоҳир югуриб чиқди.\n- Мана ўғлим, сизга шоколод олиб келдим.\n- Раҳмат дадажон! - хурсанд бўлиб кетди ўғли.\n"Ҳаёт нақадар ширинсан-а”. Фаррухнинг хаёлига келган бу фикрдан ўзи ҳам ғалати бўлиб кетди.\n- Мана онаси, бозорликларни ол. Пулим етганича олиб келдим. Бир амаллаб тур. Қолганини бир-икки кунда олиб бераман.\n- Борига худо барака берсин. Овқатланасизми?\n- Иштаҳам йўқроқ. Сал кейинроқ овқатланарман.\nКўксидаги оғриқ кучайгандан кучайиб бораётган бўлсада, яқинларини ташвишга қўймаслик учун индамади. Шунинг учун иштаҳам йўқ деб баҳона қилиб қўяқолди. Индамасдан хонасига кириб бироз ётди. Аслида умуман дори ичмасада оғриқ зўр бўлганидан тинчлантирувчи доридан биттасини ичиб юборди ва ухлашга ҳаракат қилди. Ҳа деганда, уйқуси келавермагач кўнгли бир нимани сезгандек ўрнидан туриб кундалигини олди ва бир нималарни ёзишга тутинди. Ёзганларига бир кўз югуртириб столнинг устига қўйди. Нариги хонага ўтиш мақсадида жойидан турган эди, боши айланиб йиқилиб тушди. Гурсиллаб кетганидан нариги хонадан хотини югуриб келди.\n- Вой дадаси, сизга нима бўлди?!\n- Ҳеч нима, ҳаммаси жойида. Шовқин солма болаларни қўрқитасан. Тез ёрдам чақир, бироз мазам бўлмаяпти.\n- Ҳозир, - дедию хотини шифохонага қўнғироқ қилиш учун югуриб кетди.\n- Юраги оғир касал, - деди Фаррухни касалхонага олиб келиб текширган шифокор унинг хотинига.\n- Ахир қанақасига? Ҳали ёш бўлса, ичмаса, чекмаса.\n- Тўғри, лекин эрингиз кўп дард чеккан. Касали ўтиб кетган. Вақтида даволатмаган. Дам олишсиз сурункали ишлаган, кўп нарсани юрагига олган, таъсирланган.\n- Нима қилсак бўлади, доктор?\n- Билмадим, худо шифо бермаса, мен бир нима дея олмайман.\nХотини йиғлаганча унинг ёнига кирди. Кичик фарзанди ҳали чақалоқ эмасми, тинмай йиғлар, кечаси уйқуси бўлинганидан норози эди.\n- Нимага йиғлайсан? - хотинидан сўради Фаррух ўзини тетик кўрсатишга уриниб.\n- Уйдагиларни чақираман.\n- Йўқ кераги йўқ. Мен яхшиман. Уларни хавотирга қўйма.\n- Нимага алдайсиз дадаси. Доктор менга ҳаммасини айтди.\n- Демак ҳаммасидан хабаринг бор эканда?!\n- Хафа бўлма. Ҳаммаси яхши бўлади. Биз ҳали фарзандларимизнинг камолини кўрамиз. Биргаликда бахтли бўламиз. Уйимиз ҳам бўлади. Унда тинч-тотув яшаймиз.\nФаррухнинг гаплари ишончсиз чиқаётган бўлсада, ҳали ҳаётдан тўймагани шундоқ кўзларидан кўриниб турарди.\n- Онаси, уйда стол устида бир варақ қоғоз қолдириб келганман. Шуни олиб ўқи. Ҳаммасини ёзганман.\n- Дадаси, ундай деманг. Ҳозиргина бирга бахтли бўламиз дегандингиз-ку, - йиғлаб гапирди хотини.\n- Мен ёлғон гапира олмас эканман.\n- Мендан рози бўлинглар. Ота-онамга, яқинларимга айт. Ҳаммаси рози бўлишсин. Фарзандларимни ва сени худога топширдим. Уларни эҳтиёт қил.\nФаррух гапира туриб бутунлай ҳансираб қолган, гаплари узуқ-юлуқ чиқаётганидан базўр тушунса бўларди.\n- Сиз ҳам биздан рози бўлинг, - бу гапни айтиш хотинига қанчалик оғир бўлмасин айтишга мажбур эди.\n- Ҳаёт нақадар гўзал.\nФаррухнинг маъракалари ўтгач хотини унинг охирги васияти – стол устидаги қолдирган хатни ўқиш учун хонасига кирди ва хатни олди.\n"Онаси, мен сизларни, ота-онамни, яқинларимни, ҳаётни севаман. Мен ҳаётимнинг охирги лаҳзаларини яшаётганимни сезаяпман. Биламан, менга турмушга чиқиб рўшнолик кўрмадинг. На бир ўзингнинг уйингда яшай олдинг, на бир истаган кийимингни кия олдинг. Булар учун мен сендан узр сўрайман. Лекин мен ҳаётимни қуруқ ўтказмадим. Яхши ном қолдирдим. Менга армон бўлаётгани ота-онам кексайганда уларнинг дуосини кўпроқ олаолмадим, хизматларини қила олмадим. Кундалик ёзаётган эдим чала қолди. Ўқувчиларимга айтадиган гапларим кўп эди.\nОнаси, болаларимизни ўқит. Банкда битта уйга етадиган пул жамғариб қўйганман. Фақат сенга айтмаган эдим. Совға қилмоқчи эдим. Ўзингни эҳтиёт қил.”\nОрадан кўп ўтмай Фаррухнинг хотини бир хонали бўлсада уй сотиб олди. Фақат унда Фаррух йўқ.


ФОТО: Тошкентнинг машҳур курантлари қачон қурилган?\nПойтахт марказидаги меъморий мажмуа – Тошкент курантлари Иккинчи жаҳон урушида фашистлар устидан қозонилган ғалабанинг 2 йиллиги шарафига очилган, яъни 1947 йилнинг 9 майидан бонг ура бошлаган.\nМинора устидаги соат механизмини Белорусь фронтида жанг қилган тошкентлик соатсоз уста Александр Айзенштейн Шарқий Пруссиянинг Алленштейн (ҳозирги Польшанинг Ольштино) шаҳридан келтирган. Бир гуруҳ соатсоз усталар ушбу механизмни 4 циферблатли қилиб минора устигаўрнатган. Миноранинг баландлиги 28,7 метр, ўлчови 4,1х4,1 метрдан иборат. Бинонинг қурилишига меъморА.Муҳаммедшин ва бош муҳандис В.Левченко бошчилик қилди. Курант машҳур ганч устаси, рассом-наққош, меъмор, Ўзбекистон фанлар академияси аъзоси Уста Ширин Муродовнинг фаол иштироки билан ўзига хос услубда безатилган.\n1966 йилги зилзила натижасида минора соати бузилган. Лекин тез фурсатда созланиб, ишга туширилади. Курант 1991, 1992 ва 2009 йилларда қайта таъмирланган.\n2009 йилнинг май ойида “Ўзбекистон” анжуманлар саройи ва Тошкент куранти оралиғида янги курант қурилди. Ушбу курант минораси учун соат механизми Швейцариядан олиб келинган.\nТошкент курантлари шаҳар меъморий ансамблининг Амир Темур хиёбонидаги таркибий қисмидир. Тошкент курантлари қурилишида миллий меъморлик ва амалий безак санъати анъаналари қўлланилган. Fозғон мармари билан қопланган ва бронзадан ишланган металл қисмлари ўзаро уйғунлашган. 2009 йилда ҳар иккала курантнинг олд қисмига Тошкент герби тасвири ўрнатилган.\nТошкент курантлари ҳар чорак, ярим ва бир соатда бонг уриб туради.


Бугун Ўзбекистоннинг айрим жойларида ёмғирли об-ҳаво кутиляпти - Халқ сўзи\n00:21 28 Октябр 2021 Жамият\nУнга кўра, Тошкент шаҳрида ҳаво ўзгариб туради, вақти-вақти билан ёмғир ёғади. Шамол шарқдан 7–12 метр/секунд тезликда эсади. Ҳарорат кечаси 7–9 даража, кундузи эса 10–12 даража илиқ бўлади.\nҚорақалпоғистон ва Хоразм вилоятида ҳаво ўзгариб туради, ёғингарчилик кутилмайди. Шамол шарқдан 7–12 метр/секунд тезликда эсади. Баъзи жойларда 15–20 метр/секунд тезликкача кучайиши мумкин. Ҳарорат кечаси 0–5 даража, кундузи эса 10–15 даража илиқ бўлади.\nБухоро ва Навоий вилоятларида ҳаво ўзгариб туради, вақти-вақти билан ёмғир ёғади. Шамол шарқдан 7–12 метр/секунд тезликда эсади. Баъзи жойларда 15–20 метр/секунд тезликкача кучайиши мумкин. Ҳарорат кечаси 4–9 даража, кундузи эса 8–13 даража илиқ бўлади.\nТошкент, Самарқанд, Жиззах ва Сирдарё вилоятларида ҳаво ўзгариб туради, вақти-вақти билан ёмғир ёғади. Шамол шарқдан 7–12 метр/секунд тезликда эсади. Баъзи жойларда 15–20 метр/секунд тезликкача кучайиши мумкин. Ҳарорат кечаси 4–9 даража, кундузи эса 8–13 даража илиқ бўлади.\nҚашқадарё ва Сурхондарё вилоятларида ҳаво ўзгариб туради, вақти-вақти билан ёмғир ёғади. Шамол шарқдан 7–12 метр/секунд тезликда эсади. Баъзи жойларда 15–20 метр/секунд тезликкача кучайиши мумкин. Ҳарорат кечаси 5–10 даража, кундузи эса 10–15 даража илиқ бўлади.\nАндижон, Наманган ва Фарғона вилоятларида ҳаво ўзгариб туради, ёғингарчилик кутилмайди. Шамол шарқдан 5–10 метр/секунд тезликда эсади. Ҳарорат кечаси 4–9 даража, кундузи эса 15–20 даража илиқ бўлади.\nРеспубликанинг тоғли ҳудудларида ҳаво ўзгариб туради, баъзи жойларда кучли ёғингарчилик (ёмғир, қор) кузатилади. Шамол шарқдан 7–12 метр/секунд тезликда эсади. Баъзи жойларда 15–20 метр/секунд тезликкача кучайиши мумкин. Ҳарорат кечаси ва кундузи 3–8 даража илиқ бўлади.


Бишкекда "тинч" намойишчилар тартибсизликлар уюштиришди\nҚирғизистон: Бишкекдаги тартибсизликлар бўлмоқда\n6 Oktabr 11:48 Жаҳон\nАМАЛДОРЛАР ВАЗИРЛАР МАҲКАМАСИ ЖОЙЛАШУВ КУЧАЙИБ КЕТГАН РЕЖИМ ЎҚИШ ҲУКУМАТ\nЯхши уюшган намойишчилар маҳбусларни озод қилмоқдалар ва Бишкекда намойишчилар томонидан тортиб олинган ҳукумат биноси ёниб кетди.\nҚирғизистон ҳукумати махсус режимда ишламоқда. Хавфсизлик сабабли ҳукуматнинг ҳақиқий жойлашган жойи ошкор қилинмайди.\n«Қирғизистон Республикаси ҳукумати махсус режимда ишламоқда. Ихтисослашган давлат тузилмалари жамоат хавфсизлиги ва қонунийликни таъминлаш бўйича иш олиб бормоқда», – дейилади матбуот хизмати хабарида.\nВазирлар Маҳкамаси «сиёсий жараён» нинг барча иштирокчиларини вазиятни тинч йул билан ҳал қилишга чақирди. «Халқимиз фаровонлиги ва хавфсизлиги, мамлакат равнақи учун барча масалалар қонуний йул билан ҳал этилиши керак. Ҳукумат фавқулодда режимда, тармоқ давлат органлари жамоат хавфсизлиги ва қонун устуворлигини таъминлаш бўйича иш олиб бормоқда», дейилади хабарда.\nШу билан бирга, ҳукумат таркибининг ҳақиқий жойлашуви кўрсатилмаган.\n4 октябр куни Қирғизистонда парламент сайловлари бўлиб ўтди. 16 парламент янги парламентдаги 120 ўрин учун курашди. Республика Марказий сайлов комиссиясининг дастлабки маълумотларига кўра, «Бирлик» партияси 46, «Мекеним Қирғизистон» – 45, Қирғизистон – 16 ва «Бутун Қирғизистон» – 13 мандат олади. Яъни, уларнинг ҳеч бири кўпчиликни қўлга кирита олмади, шунинг учун улар коалицияда бирлашишлари керак бўлади.\nСешанба оқшомида намойишчилар овоз бериш натижаларига рози бўлмаган ҳолда, Бишкекдаги парламент биносини эгаллаб олишди, у ерда давлат раҳбари маъмурияти, ҳукумат бинолари, пойтахт ҳокимияти ва Бош прокуратура жойлашган.


Главная - Новости - 100 минг сўмлик купюра ҳақида янги гаплар\nЯнги купюрани чиқариш бир қатор ташкилий-техник тадбирларни амалга оширишни талаб қилади.\nМаълум бўлишича, 100 минг сўмлик купюрани пластик банкнота (полимер) шаклида чиқариш имкониятлари кўриб чиқиляпти. Гарчи бу борада охирги тўхтамга келинмаган бўлса-да, бир нарса аниқки, пластик купюралар таннархи арзон бўлмайди.\nЛекин яхши тарафи шундаки, бундай пулларни қалбакилаштиришнинг иложи йўқ. Русларнинг 200 рубли шундай шаклда чиқарилган. Бу ҳозирча фақатгина таклиф ҳисобланади, холос.\nЭслатиб ўтамиз, банкноталар намуналари ва уларнинг дизайнлари Олий Мажлис Сенати Кенгаши маъқуллагандан сўнг Марказий банк томонидан тасдиқланади. Янги купюрани чиқариш бир қатор ташкилий-техник тадбирларни амалга оширишни талаб қилиши таъкидланади.Плееры с фильмом для сайта онлайн кинотеатра


“Yoshlar – kelajagimiz” Давлат дастури доирасида Чуст туманида қандай ишлар амалга оширилмоқда?\nДавлат дастури доирасида ҳозирга қадар тумандаги 10 та тадбиркорлик субъектларига 2 млрд 221 млн сўм жамғарма ташаббуси ва амалий кўникмалари асосида имтиёзли кредитлар ажратилган ва бунинг оқибатида 85 нафар ёшлар бандлиги таъминланган.\n"Гиламдўзлик музейи – келажак авлодга тортиғимиз бўлади"\nЎзМТДП томонидан ташкил этилган гиламлар кўргазмасида Ватанимизнинг турли ҳудудларида мавжуд қадимий ва ноёб гиламлар жамланди.\nНаманган вилоятининг зиёрат туризмини ривожлантиришда, унинг миллий қиёфасини сақлаб қолишда ҳамда ҳудудни сайёҳлик марказларидан бирига айлантириш мақсадида қўйилган қадам\nНаманган мўъжизалари: Бибиона булоғининг сири нимада?\nОйна мисол шаффоф сувнинг ости сумалакдай қайнагани қайнаган. Қум юзидаги қорамтир ҳошиялар минг хил шакл чизади. Айтишларича,


Sevgi Istirobi seriali bosh rol ijrochilaridan biri Amir haqida! - YOSHLAR.COM - Скачать новинки музыки MP3\n— Хонадониннгизга киришингиз билан қиладиган ишингиз?\n— Қаҳрамоним Амир севган инсонига озор беради, муҳаббати йўлига ғов бўлади. Шундай бўлса-да, аёл томошабинлар Амирни яхши кўриб қолди. Назаримда, аёллар ортга чекинмайдиган, журъатли эркакларни ҳурмат қилишади. Амир эса айни шу жиҳатларга эга. У Ниҳонга доим руҳий тазйиқ ўтказади. Сценарий муаллифининг таъбири билан айтсам, Амир одам психологиясини жуда яхши билади ва ҳукмини ўтказа олади. — Ролга тайёрланиш қийин кечмаганми?


Ўзбекистонда маймун чечаги қайд этилгани йўқ\nССВ: Ўзбекистонда маймун чечаги қайд этилгани йўқ\nДунё бўйлаб маймун чечаги касаллигининг қайта авж олиши 7 май санасидан бошланди.\nТОШКЕНТ, 23 май — Sputnik. Ўзбекистонда ҳозирга қадар маймун чечаги қайд этилгани йўқ. Бу ҳақда Санитария-эпидемиологик осойишталик ва жамоат саломатлиги хизмати бошлиғи ўринбосари профессор Нурмат Отабеков маълум қилди.Унинг Жаҳон соғлиқни сақлаш ташкилотининг маълумотларига асосланиб маълум қилишича, бу касаллик ҳозиргача 14 та давлатда қайд этилган. Инфекцияни юқтирганлар сони 90 нафарга яқинлашгани айтиляпти. Шу кунгача ўлим ҳолатлари рўйхатга олинмаган.Отабеков бу хасталик кеча ёки бугун пайдо бўлгани йўқлигини таъкидлади. Яъни илк бор у бундан 52 йил аввал Конго Демократик Республикасида аниқланган. Касалликнинг алоҳида ҳолатлари Марказий ва Ғарбий Африка мамлакатларида кузатилган.“Биздаги маълумотларга кўра, маймун чечаги деярли барча ҳолатларда ҳайвонлардан одамга юқади. Асосан эндемик ҳудудларга сафар қилган ва жониворлар билан мулоқотда бўлган кишиларда тасдиқланиши мумкин”, - дейди Отабеков.Дунё бўйлаб касалликнинг қайта авж олиши 7 май санасидан бошланган. Шу куни Буюк Британияга Нигериядан қайтган сайёҳда мазкур инфекция аниқланди. Унда касаллик белгилари терида тошмалар тошиши билан намоён бўлган. Шундан сўнг ушбу мамлакатда ўнга яқин беморлар маймун чечагига чалингани маълум бўлди.Кейинроқ АҚШ, Канада, Испания, Португалия, Франция, Италия, Швеция, Бельгия, Нидерландия, Греция, Австралия, Исроил ва Швейцарияда ҳам хасталик тарқала бошлаган.Таҳлилларга кўра, касаллик одатда енгил кечяпти ва беморларнинг кўпчилиги бир неча ҳафта ичида тузалиб кетмоқда.Шунга қарамай, ҳозир ЖССТ маймун инфекцияси кенг тарқалиб кетмаслиги учун дунё мамлакатларини профилактик чораларни кучайтиришга чақирмоқда.Мутахассислар фикрича, айнан маймун чечагига қарши эмлаш препаратлари мавжуд бўлмаса-да, бир қатор мамлакатлар оддий чечакка қарши вакциналар орқали бунинг олдини олишга ҳаракат қилмоқда.Чунки икки вирус бир-бирига ўхшаш ва шу туфайли бундай вакциналар маймун чечагининг олдини олишда тахминан 85 фоизга самара бериши кутиляпти.\nсоғлиқни сақлаш вазирлиги (ссв), маймун чечаги\n11:44 23.05.2022 (янгиланди: 15:00 23.05.2022)\nОтабеков: айни пайтда ЖССТ тавсияларидан келиб чиқиб бу инфекциянинг юртимизга кириб келмаслиги учун зарур чораларни кўряпмиз.\nТОШКЕНТ, 23 май — Sputnik. Ўзбекистонда ҳозирга қадар маймун чечаги қайд этилгани йўқ. Бу ҳақда Санитария-эпидемиологик осойишталик ва жамоат саломатлиги хизмати бошлиғи ўринбосари профессор Нурмат Отабеков маълум қилди.\nУнинг Жаҳон соғлиқни сақлаш ташкилотининг маълумотларига асосланиб маълум қилишича, бу касаллик ҳозиргача 14 та давлатда қайд этилган. Инфекцияни юқтирганлар сони 90 нафарга яқинлашгани айтиляпти. Шу кунгача ўлим ҳолатлари рўйхатга олинмаган.\n“Ўзбекистонда ҳозирга қадар маймун чечаги қайд этилгани йўқ. Айни пайтда ЖССТ тавсияларидан келиб чиқиб бу инфекциянинг юртимизга кириб келмаслиги учун зарур чораларни кўряпмиз”, - деди у матбуот анжумани давомида.\nОтабеков бу хасталик кеча ёки бугун пайдо бўлгани йўқлигини таъкидлади. Яъни илк бор у бундан 52 йил аввал Конго Демократик Республикасида аниқланган. Касалликнинг алоҳида ҳолатлари Марказий ва Ғарбий Африка мамлакатларида кузатилган.\n“Биздаги маълумотларга кўра, маймун чечаги деярли барча ҳолатларда ҳайвонлардан одамга юқади. Асосан эндемик ҳудудларга сафар қилган ва жониворлар билан мулоқотда бўлган кишиларда тасдиқланиши мумкин”, - дейди Отабеков.\nДунё бўйлаб касалликнинг қайта авж олиши 7 май санасидан бошланган. Шу куни Буюк Британияга Нигериядан қайтган сайёҳда мазкур инфекция аниқланди. Унда касаллик белгилари терида тошмалар тошиши билан намоён бўлган. Шундан сўнг ушбу мамлакатда ўнга яқин беморлар маймун чечагига чалингани маълум бўлди.\nКейинроқ АҚШ, Канада, Испания, Португалия, Франция, Италия, Швеция, Бельгия, Нидерландия, Греция, Австралия, Исроил ва Швейцарияда ҳам хасталик тарқала бошлаган.\nТаҳлилларга кўра, касаллик одатда енгил кечяпти ва беморларнинг кўпчилиги бир неча ҳафта ичида тузалиб кетмоқда.\nШунга қарамай, ҳозир ЖССТ маймун инфекцияси кенг тарқалиб кетмаслиги учун дунё мамлакатларини профилактик чораларни кучайтиришга чақирмоқда.\nМутахассислар фикрича, айнан маймун чечагига қарши эмлаш препаратлари мавжуд бўлмаса-да, бир қатор мамлакатлар оддий чечакка қарши вакциналар орқали бунинг олдини олишга ҳаракат қилмоқда.\nЧунки икки вирус бир-бирига ўхшаш ва шу туфайли бундай вакциналар маймун чечагининг олдини олишда тахминан 85 фоизга самара бериши кутиляпти.


Дилдаги гаплар – Сурхон тонги\nБош саҳифа / Жамият / Дилдаги гаплар\nИюл 11, 2018\tЖамият Изоҳ қолдириш 907 Кўрилди\nКасбим ўқитувчи бўлганлиги сабаб, ота-оналари спиртли ичимлик ва гиёҳвандликка ружу қўйган болалар ҳаёти билан яқиндан танишиш баробарида уларнинг бетартиб ҳаёт тарзи, дарсларни қониқарсиз ўзлаштиришлари, ўзларини синфдошларидан узоқ тутишининг гувоҳи бўлганман.\nБу нарсалар келажакда уларни чексиз жарликка улоқтиришидан хавотирга тушасан киши. Муқаддас бўлган оила, жамият ва миллат учун бу фожиадир.\nБир сафар шаҳарга тушиб, йўл-йўлакай бир ўқувчи билан кечган суҳбат, унинг аянчли қисмати ҳали-ҳали хавотиримни оширади. У менинг ўқитувчи эканлигимни билгач;\n— Ота-онаси кундалигини текширадиган, дам олиш кунлари бирга қариндошларникига ёки бирон жойга борадиган, фарзанд лари билан кўнглига қараб маслаҳатлашадиган болаларга ҳавас қиламан, — дейди ўқувчи кўзларидаги ёшни яширишга уриниб.\nБу боланинг илҳақ сўзларидан сездимки, улар ҳам тенгқурлари қатори рисоладагидек оиланинг илиқ тафтидан баҳраманд бўлишни жуда-жуда хоҳлашади. Бу ўқувчининг теран фикрлари мени ҳайратга солди. Аммо у бу каби теран мулоҳазали фикрлардан йироқ бола бўлса-чи?… Фикримча, у мактаб чоғиданоқ ота-онасидан бекитиб безори болалар билан дўст бўлади. Дарсларга ўз вақтида бормайди, синфдошларидан ўзини олиб қочади. Уларнинг ота-оналари эса доимо ўзларининг нобоп кайфиятларини кўтариш, “улфатлари” даврасини ахтариш билан овора, фарзандлари эса саёқ юришни ўзларига одат қилишади.\nСуҳбатдош шаҳарлик ўқувчи “Устоз менга алам қиладигани ота-онам менинг олаётган баҳом билан ҳам, тарбиям билан ҳам иши йўқ. Улар ҳам мени мақташларини, яхши бола бўл, деб уришишларини хоҳлайман”,— деб қолди. Бу менга қаттиқ зарба бўлди. Ундай ота-оналарга ҳеч ким ҳавас қилмаса керак. Аммо қалбимга таскин берган нарса, бу боланинг фаросати, ўз қарашларига эга эканлиги бўлди.\nДонишманд халқимиз “нима эксанг шуни ўрасан”, дейишади. Илоҳим фарзандлар ота-онасининг ибратли эзгу амаллари, эътибори билан фахрланиб юришсин.\nОлдинги Янги биошахобча очилди\nКейинги Курашни европаликлар давом эттиради\n41 нафар МИБ ходими нега жавобгарликка тортилди?